“مردن له لووتکه دا” قادر وریا – Giareng\n“مردن له لووتکه دا” قادر وریا\nلە 17 ئاب , 2019\n“ئه‌من ره‌حمانی سۆفیزاده‌م پێ ده‌ڵێن، کوڕی سۆفی ره‌سووی گاچۆله‌که‌ی”! ئه‌م ڕسته‌یه که کاک ره‌حمان جاروبار به کاری دێنا، هه‌نووکه‌ش ده‌توانێ پاش سێ ده‌یه له شه‌هید بوونی، خوێندنه‌وه‌یه‌ک له که‌سایه‌تیی ئه‌م لاوه شۆڕشگێره به‌ده‌سته‌وه بدا.ئه‌ویش شانازیکردنه به پێگه‌ی زه‌حمه‌تکێشانه و هه‌ژارانه‌ی بنه‌ماڵه‌که‌ی، خۆلێنه‌گۆڕان‌و بڕواهه‌بوونه به‌و ڕاستییه که له جیهانی خه‌بات و تێکۆشانی شۆڕشگێڕانه‌و له‌حیزبێکی نه‌ته‌وه‌یی‌و دیموکرات‌و خه‌ڵکی دا، ده‌بێ ڕاده‌ی شۆڕشگێڕی‌و هه‌وڵدانی دڵسۆزانه‌و راستگۆیانه‌ی که‌سه‌که‌و موخلیس بوونی بنه‌ماله‌که‌ی بۆ بزووتنه‌وه‌ی شۆڕشگێرانه‌و نه‌ته‌وه‌و نیشتمان، پێوه‌ر بن بۆ شانازی به خۆکردنی تاکه‌کان، نه‌ک سامان و پێگه‌ی عه‌شایری و چینایه‌تی. کاک ره‌حمان حه‌قی بوو به شانازییه‌وه ناوی بنه‌ماڵه‌که‌ی بینێ. باوکی که‌سێکی نه‌خوێنده‌واری ئاسایی بوو که ژیانی شه‌رافه‌تمه‌ندانه‌ی خۆی و بنه‌ماڵه‌که‌ی به ره‌نجی شانی خۆی دابین کردبوو. به دوای ده‌ستپێکردنه‌وه‌ی تێکۆشانی ئاشکرای حیزبی دیموکراتی کوردستان، نه‌ک هه‌ر کاک ڕه‌حمان و کاک که‌ریمی براگه‌وره‌ی، به‌ڵکوو سۆفی ره‌سووی باوکی‌و دایه‌خه‌جیجی دایکی و خوشکه‌کانیشی،چاره‌نووسی خۆیان به خه‌باتی حیزبی دیموکراته‌وه به‌سته‌وه. سۆفی ڕه‌سوو بوو به پێشمه‌رگه، کچه‌کان تێکه‌ڵ به کاری یه‌کیه‌تیی لاوان‌و په‌روه‌رده‌وفێرکردن له قوتابخانه‌کانی شۆڕش بوون. دایه خه‌جیج، بوو به دایکی هه‌موو پێشمه‌رگه‌کان‌و ماڵه پێشمه‌رگانه‌و سادده‌که‌ی، به دڵی گه‌وره‌و ڕووی خۆش کردبووه ماڵی هه‌موو پێشمه‌رگه‌یه‌کی دووره که‌س‌و دووره‌دایک.به داخه‌وه سۆفی ڕه‌سوو له سه‌ره‌تای به‌هاری 1363 شه‌هید بوو. دواتر دایه خه‌جیج، ره‌حمانی جوامێر و به‌وه‌جیشی له ده‌ست دا. ده‌بێ ئه‌و کاته‌ی ئه‌و دایکه گه‌وریه، چه‌ند پارچه‌یه‌کی جگه‌ری له‌چیا به جێ هێشت‌و به یک دوو منداڵی بچووکه‌وه به ناچاری گه‌ڕایه‌وه پیرانشار، چ ئێشێکی پێگه‌یشتبێ‌و چ ئازارێکی چێشتبێ؟!\nکۆتایی هاوینی1360کاتێک ناوچه‌ی شنۆ گیرایه‌وه، منیش وه‌ک هه‌موو کادر‌و پێشمه‌رگان په‌ڕیوه‌ی ناوچه‌ی لاجان بووم. ئه‌و کات بنکه‌ی به‌ڕێوه‌به‌ریی یه‌کیه‌تیی لاوانی دیموکرات له دۆڵی خدراوێ بوو. بۆ سه‌ردانی هاوڕێیه‌کی خۆشه‌ویستم‌و بۆ حه‌سانه‌وه و هه‌واگۆڕین،بڕیارم دا چه‌ن ڕۆژێک بچمه دۆڵی خدراوێ.له ساکه‌که‌مدا وتارێکی خۆشم له باره‌ی ڕووداوه سیاسییه‌کانی ئه‌و کاتی کوردستان که به ناوی کۆمیته‌ی حه‌سه‌ننوورانی حیزبی دیموکرات بڵاو ببۆوه، پێ بوو. له بیرمه ناوی وتاره‌که ”زره‌شۆڕشگێڕه‌کان له مه‌یدانی خۆناساندن دا” بوو. هه‌ر که گه‌یشتمه بنکه‌ی به‌ڕێوه‌به‌ری گشتی‌و لای کاک ره‌حمان‌و هاوڕێیانی دیکه، زوو داوای خویندنه‌وه‌و نیشاندانی شێعر‌و نووسینی تازه‌ی لێکردم. چه‌ند شێعرێکی تازه‌ی خۆم بۆ خوێندنه‌وه. وتاره‌که‌شم که تایپ کرابوو و ناوی کۆمیته‌ی حه‌سه‌ننوورانی له سه‌ر بوو، نیشان دان‌و وتم دیاره ئه‌وه‌ش نووسینی منه. کاک ره‌حمان، لێی وه‌رگرتم‌و کوتی کارم پێیه‌تی. گوتم چی لێ ده‌که‌ی؟ گوتی جارێ با لای من بێ. یه‌ک دوو ڕۆژان ون بوو.دیار بوو چووبۆوه سه‌ردانی کۆمیته‌ی شارستانی پیرانشار‌و سه‌ردانی بنکه‌ی یه‌کیه‌تیی لاوانی پیرانشاریشی کردبوو. که گه‌رایه‌وه لامان، هه‌ر ئه‌وه‌نده‌م دیت وتاره گۆرینه‌که‌ی منیشی به تایپکردنه‌وه‌یه‌کی نوێ له ساکه‌که‌ی ده‌رهێنا که وه‌ک به‌یاننامه به ناوی کۆمیته‌ی به‌ڕێوه‌به‌ریی یه‌کیه‌تیی لاوانی دیموکرات له پیرانشار بڵاو ببۆوه! گوتم چۆن شتی وا ده‌بێ؟ ئه‌وه نییه پێشتر به ناوی شوێنێکی دیکه بڵاو بۆته‌وه؟! گوتی: “پێت وایه چه‌ند که‌س، ئه‌وی پێشووی دیوه؟ وتاره‌که‌م هێنده پێ جوان بوو پێم حه‌یف بوو، خه‌ڵکێکی دیکه‌ش نه‌یبینن.” به‌وه‌شه‌وه نه‌وه‌ستا‌و کاتێک بۆ کاروباری ته‌شکیلاتی‌و یه‌کیه‌تیی لاوان چووبووه سه‌ردانی ده‌فته‌ری سیاسی، وتاره‌که‌می دابوو به رادیۆی ده‌نگی کوردستانی ئیران. ئێواره‌یه‌ک که به عاده‌تی هه‌موو ڕۆژان گوێم دابووه به‌رنامه‌کانی رادیۆ، کاتیک نۆره‌ی خوێندنه‌وه‌ی لێکدانه‌وه‌ی سیاسی هات‌و نووسینه‌که‌ی من خوێندرایه‌وه، له خۆشیان هه‌ر ئه‌وه‌نده بوو باڵم لێنه‌ڕوا. هه‌ر له‌م سه‌فه‌ره دا، کاک ڕه‌حمان‌و هاوکارانی، له گه‌ڵیان باس کردم که به‌ڕێوه‌به‌ریی گشتیی یه‌کیه‌تی لاوانی دیموکرات له سمیناری هاوینی ڕابردووی خۆی دا بڕیاری داوه گۆڤارێکی مانگانه وه‌ک ئۆرگانی خۆی بڵاوبکاته‌وه. داوایان لێ کردم واز له ئه‌ندامه‌تیی کۆمیته‌ی حیزبی بێنم و بێمه نێو به‌ڕێوه‌به‌ریی گشتی یه‌کیه‌تیی لاوان‌و خۆم بۆ کارکردن له‌و گۆڤاره ته‌رخان بکه‌م که دیاره به هۆی هۆگریم به کاری نووسین، پێشنیارێکی وام له خوای ده‌ویست‌و به قسه‌م کردن.\nئێستا که یادی 30 ساڵه‌ی ئه‌و هاوڕێ خۆشه‌ویسته ده‌که‌مه‌وه، جێی خۆیه‌تی بیدرکێنم که سه‌ره‌تای به‌سه‌ردابڕانی ئه‌م ناوه‌ی ئیستاشم(قادر وریا) هه‌ر ده‌گه‌ڕێته‌وه بۆ یه‌که‌م ڕۆژه‌کانی کارکردنم له گه‌ڵ کاک ڕه‌حمان له ناوچه‌ی ره‌به‌ت. داستانه‌که به‌و جۆره‌یه که کاک ره‌حمان که له چه‌ند ساڵ پێشتره‌وه ده‌یناسیم، ده‌یزانی نازناوی شێعریم و ناوی تیکۆشانم له یه‌کیه‌تیی لاوان دا (ع.وریا) و “وریا” بوو. به‌لام من که بۆ کار و تیکۆشانی حیزبی چوومه ره‌به‌ت، له ڕێگایه دا بڕیارم دا هه‌ر به ناو و شۆره‌ته ئه‌سلییه‌ی خۆم(قادر ڕه‌حمانی) بچم. چونکه پێم وابووموحیتی ئه‌وێ له یه‌کیه‌تیی لاوان جیاوازه‌و ئه‌م جۆره ناوله‌خۆنانه، هه‌ر بۆ یه‌کیه‌تیی لاوان ده‌ست ده‌دا و له‌وێ نه‌ک به که‌لکم نایه، له‌وانه‌یه لێم ببێته ئه‌سبابی ده‌ردیسه‌رییش. هاوکارانی تازه هه‌ر به “قادر” ناویان دێنام به‌لام کاک ره‌حمان هه‌ر کات پێم ده‌گه‌یشت به “وریا”بانگی ده‌کردم. له‌م بێنه و به‌ره‌یه دا، له جیاتی یه‌کێک له‌و دوو ناوه‌م له کۆڵ بێته‌وه، تێهه‌ڵكێشێک له هه‌ر دوویان، ناوی “قادر وریا”م به‌سه‌ردابڕا.\nنامه‌وێ داستانی به‌ره‌نگاریی قاره‌مانانه‌ی ئه‌و رۆژه‌ی کادر و پێشمه‌رگه‌کانی کۆمیته‌ی شارستانی ره‌به‌ت که  شه‌هیدبوونی کاک ره‌حمان سۆفیزاده وکادری ئازا مه‌حموود فه‌یزیی لێ که‌وته‌وه، بگێڕمه‌وه.13 ساڵ له‌مه‌وبه‌ر له نووسینێک له ژیر ناوی” له سه‌ر کانیی جانداران ڕا تا نیو گۆڕستانی گه‌رۆر”، هێندێک لایه‌ن و دیمه‌نی ڕووداوه‌کانی ئه‌و ڕۆژه‌م گێڕاوه‌ته‌وه. یادی ئه‌م دوو لاوه شۆڕشگێڕه که له‌م ڕۆژه دا له ته‌نیشت یه‌کتر گیانیان به‌خشی، لای من هه‌میشه به زیندوویی ده‌مێنێ.\nزۆر له قاره‌مانانی دنیای وه‌رزش‌و ناودارانی بواری هونه‌ر،ته‌نانه‌ت ژماره‌یه‌ک له که‌سایه‌تییه سیاسییه‌کانیش، له‌و کاته دا که له ترۆپکی سه‌رکه‌وتن و ناوبانگ‌وخزمه‌ت‌و خوڵقاندن دان، ده‌کشێنه‌وه. چونکه ده‌یانه‌وێ وێنه‌یه‌ک له‌وان که له بیر‌و حافیزه‌ی خه‌ڵک دا به جی ده‌مێنێ، وێنه‌ی هه‌ڵکشان‌و مانه‌وه‌یان له به‌رزایی دابێ. ڕه‌حمان سۆفیزاده‌ش له لووتکه‌ی پاکی، بوێری، خۆنه‌ویستی و شۆڕشگێڕی دا ماڵاوایی کرد. به دڵنیایه‌وه ئه‌گه‌ر مابا‌و ئاوا زوو گیانی لێنه‌ستیندرابا، به‌و هه‌مووه توانا‌و لێوه‌شاوه‌یی‌و ئاماده‌ییه‌ی تێی‌دا بوو، له تیکۆشانی حیزبه‌که‌ی و خه‌باتی نه‌ته‌وه‌که‌ی دا، ڕۆڵ‌و ئه‌رک‌و به‌رپرسایه‌تیی گه‌وره‌تری ده‌که‌وته سه‌رشان،ناوبانگی زۆر زیاتر بڵاو ده‌بۆوه. له‌وانه بوو یه‌ک له جوانترین که‌سه‌کان بۆ ژیانی هاوبه‌ش هه‌ڵبژێرێ، ببێته باوکی ژیرترین‌و شیرینترین کچ و کوڕ،زۆر شوێنی جوان ببینێ،زۆر خۆشیی ژیان که پێشتر نه‌یدیون تاقی بکاته‌وه،له کار‌و به‌رپرسایه‌تیی حیزبی و‌سیاسییش دا، هه‌تا ئه‌و په‌ڕی بڕوا.به‌ڵام مه‌رجیش نه‌بوو ئه‌و سیما بێگه‌رد و بێخه‌وشه‌وی کاتی شه‌هیدبوون‌و ئه‌و کارنامه پرسه‌روه‌رییه‌ی بۆ هه‌میشه بۆ بپاریزرێ. ئه‌و، “هێمن” وته‌نی ژێنیێکی کورت به‌ڵام پڕاوپڕ له شانازی و شه‌ره‌فی هه‌بوو، به خۆبه‌ختکردنی ئاگایانه‌ی له مه‌یدانی به‌ره‌نگاری له گه‌ل دوژمنی داگیرکه‌ر له هه‌ڕه‌تی لاوه‌تیدا، جوانترین وێنه‌ی خۆی له بیره‌وه‌ریی هاونه‌سله‌کان‌و هاوسه‌رده‌مه‌کانی خۆی دا به جێ هێشت.


پلەبەرزكردنەوە بۆ كارمەندانی وەزارەتێكی هەرێم دەستی پێكردەوە - تۆڕی میدیایی خەڵک\nخەڵك كاربەدەستێك لە وەزارەتی بەرگریی ئەمریكا پێنتاگۆن ئاشكرایكرد ئێران پلانی هێرشەكەی سەر بنكەی هێزەكانی هاوپەیمانی نێودەوڵەتی دژی داعشی لە رۆژئاوای كوردستان داناوە لە هەفتەی رابردوودا. ئەو كاربەدەستە بۆ ئاژانسی دەنگوباسی ئەسۆشێتدپرێس رایگەیاند، هێرشەكەی سەر بنكە ئەمریكاییەكە لەلایەن فڕۆكە ئێرانییەكانەوە ئەنجامدراوە. روونیشیكردەوە 5 فڕۆكەی ئێرانی بێ فڕۆكەوان بەشداری هێرشەكەیان كردووە بۆ سەر بنكە ئەمریكاییەكە. سەرچاوە تایبەتەكان بۆ ئاژانسی سپۆتنیكی رووسیاییان ئاشكراكردووە فڕۆكەی بێفڕۆكەوان هێرشیان كردووەتەسەر بنكە ئەمریكاییەكە لە خۆرهەڵاتی سووریادا. سەرچاوەكان دەڵێن: چوار مووشەك لەلایەن فڕۆكەكانەوە ئاڕاستەی بنكە ئەمریكاییە لە سنووری سووریا و عێراق و ئوردن كراوە.\nخەڵك ژمارەیەك شۆفێرى بارهەڵگر لەبەردەم دەروازەی نێو دەوڵەتی پەروێزخان لەبەرامبەر زیادكردنی باج و ڕسومات لەسەریان مانیان گرتووە و دەروازەكەیان داخستووە. نەوزاد حەمید، نوێنەری شۆفێرەكان بە (خەڵك)ی ڕاگەیاند، باج و ڕسوماتێكی زۆر لە شۆفێران وەردەگیرێت ، ئامێرێكی سۆنەركردن لە دەروازەكە دانراوە كە بڕی 37 هەزار دینار لە هەر شۆفێرێك وەردەگرن بۆ سۆنەركردن. نەوزاد دەڵێت، بە هۆی ئەو باج و ڕسوماتەوە، بارەكان گران دەكەوێت لەسەر شۆفێران. ئاماژەی بە ئەوەشكرد، تا ئێستا هیچ كەسێك لە كاربەدەستانی دەروازەكە نەهاتووە بە دەنگمانەوە و وەڵام نەدراوینەتەوە، هەتاكو وەڵامیش وەر نەگرین ڕێگا بە كردنەوەی دەروازەكە نادەین.\nپلەبەرزكردنەوە بۆ كارمەندانی وەزارەتێكی هەرێم دەستی پێكردەوە\nحكومەتی هەرێمی كوردستان پلەبەرزكردنەوەی بۆ كارمەندانی ناوخۆ دەستپێكردەوە لەكاتێكدا ماوەی 6 ساڵە بۆ فەرمانبەران ڕاگیراوە و بۆ هێزەكانی پێشمەرگەش 3 ساڵ دواكەوتووە.\nبەپێی بریاری حكومەتی هەرێمی كوردستان و بە بیانووی قەیرانی دارایی لە ساڵی 2016ەوە و لەگەڵ دەستپێكردنی پاشەكەوتی مووچە، پلەبەرزكردنەوەی فەرمانبەرانیش ڕاگیراوە و تا ئێستا ئەو مافە یاساییە نەگەڕێنراوەتەوە، بەڵام دواتر پلەبەرزكردنەوە بۆ وەزارەتی ناوخۆ و پێشمەرگە كرایەوە.\nبەپێی نووسراوێكی وەزارەتی ناوخۆی هەرێم، كە دوێنێ 17ی ئایار دەرچووە و دەست (خەڵك) كەوتووە، ئاماژە بە فەرمانی سەرۆكی هەرێم و سەرۆكی حكومەت دراوە بۆ بەرزكردنەوەی پلەی ئەفسەرانی وەزارەتی ناوخۆ، كە ژمارەیان 356 ئەفسەرە.\nوەك لە فەرمانە وزارییەكەدا هاتووە، “پلەبەرزكردنەوەكە لە مانگی 1ی ئەمساڵەوە هەژمار دەكرێت.\nعەمید دلێر نەجات، بەڕێوەبەری پۆلیسی هەولێر لە ڕاگەیەنراوێكدا پیرۆزبایی لە ئەفسەرانی هێزەكانی پۆلیس دەكات بە بۆنەی پلەبەرزكردنەوەیان بەپێی خشتەی (9-1-2021) و دەڵێت: “هیوادارین ببێتە هاندەرێك بۆ زیاتر پاراستنی سەقامگیری و سەروەری یاسا و سەروماڵی هاووڵاتیان و خزمەتكردنی ھاووڵاتیان و حكومەتی هەرێمی كوردستان لەژێر ئاڵای بەرزی كورستاندا دووبارە پیرۆزباییتان لێ دەكەین”.\nئەمە لەكاتێكدایە، كە بڕیاری حكومەتی هەرێم، پلەبەرزكردنەوەی ساڵی 2017ش بۆ هێزەكانی پێشمەرگە جێبەجێ كرا و فەرمانی پلەبەرزكردنەوە بۆ هەموو ئەوانە دەرچووە، كە شایستەی پلەبەرزكردنەوەی ساڵی 2017 بوون، بۆ پلەبەرزكردنەوەی ساڵی 2018 بە پێی میكانیزمی تازە بەم زووانە ئەنجام دەدرێت.\nنەبوونی فێنككەرەوە مەترسی بڵاوبوونەوەی نەخۆشی لەناو خوێندكاران دروست دەكات\nوەزارەتی ناوخۆی هەرێم\n“فەرمانبەرانی هەرێم لەكاتی خانەنشینبووندا دوو جار زەرەرمەندن”\nخەڵك- ماوەی 6 ساڵە حكومەتی هەرێم بە بڕیارێكی حكومی جێبەجێ كردنی یاسایەكی ڕاگرتووە و ئەوەش بە وتەی شارەزایانی یاسایی "پێشێلكردنێكی زەقی یاسایە"…\nخولی مەشقی كارمەندانی سەر سندوقی دەنگدان دەستپێدەكات\nخەڵك- لقی هەولێر كۆمسیۆنی باڵای سەربەخۆی هەڵبژاردنەكانی عێراق ئاشكرای دەكات، كە ئەوانەی ناویان بۆ سەر سندوقی دەنگدان دەرچووە دەستبەكاردەبن و…\nپۆلیسی هەولێر: دوو دز دەستگیركران\nخەڵك- پۆلیسی هەولێر دەستگیركردنی دوو تۆمەتبار ڕادەگەیەنێت كە " هەڵسابوون بە ئەنجامانی چوار تاوانی دزیكردن". (زیاتر…)\nخەڵك- بریكاری وەزیری پەروەردەی حكومەتی هەرێم ڕایدەگەیەنێت، گۆڕینی ساڵنامەی خوێندن لەسەر خواستی مامۆستایان بووە و دەشڵێت: "بابەتی لابردنی لێبڕینی…\nخەڵك بڕیارە ئەمڕۆ شاندێكی باڵای وەزارەتی بەرگریی عێراق بگاتە هەرێم و لەگەڵ وەزارەتی…\nئه‌رشیفه‌کان مانگێک دیاری بکه تشرینی یه‌كه‌م 2021 (1339) ئه‌یلول 2021 (1652) ئاب 2021 (1644) ته‌مموز 2021 (1583) حوزه‌یران 2021 (1594) ئایار 2021 (1622) نیسان 2021 (1648) ئازار 2021 (1663) شوبات 2021 (1621) كانونی دووه‌م 2021 (1381) كانونی یه‌كه‌م 2020 (61)\n05 مارس 2021 6.00 pm\nخەڵك- دوای نزیكەی 6 ساڵ لە ڕاگرتنی، بڕیارە لەمساڵدا پلەبەرزكردنەوەی فەرمانبەرانی هەرێم دەستپێبكاتەوە و دوای پەسەند…\nخەڵك؛ دەقی پڕۆژەكەی تایبەت بە مووچە و پلەبەرزكردنەوەی فەرمانبەران بڵاودەكاتەوە\n07 ئیلول 2021 8.00 pm\nخەڵك- پڕۆژە بڕیارێك بۆ مووچە و پلەبەرزكردنەوەی فەرمانبەران لەلایەن ژمارەیەك لە پەڕلەمانتارانەوە ئاڕاستەی سەرۆكایەتی…\nناوخۆی هەرێم بڕیاری قەدەغەی هاتووچۆی ڕاگەیاند\n07 نیسان 2021 10.45 pm\nخەڵك وەزارەتی ناوخۆی هەرێم قەدەغەی هاتووچۆی ئۆتۆمبێل و پیادەی ڕاگەیاند.


📊 74%ی بەشداربوانی راپرسییەک پێیانوایە دەستوەردان هەیە لەکەیسی تیرۆرکردنی کاوە گەرمیانی ئامار و راپرسی\n📅 کاتی تۆمارکردن Jan 11 2014 12:56PM\n👁 ئەم بابەتە 12,709 جار بینراوە\nلەسەر کەیسی تیرۆرکردنی کاوە گەرمیانی سەنتەری گەرمی [ زۆرتر... 👁] ✖ ✖ ✖ 0 0 ✔ 75% ✍ هـ.ب. 11-1-2014 12:56:14\n📝 ئاگادارییەک لەگروپی بەدواداچونی کەیسی شەهید کاوە گەرمیانی 07-01-2014 بەڵگەنامەکان\n📅 کاتی تۆمارکردن Jan 7 2014 2:58PM\n👁 ئەم بابەتە 15,953 جار بینراوە\nئاگاداری رای گشتی و کەناڵەکانی راگەیاندن دەکەین کە [ زۆرتر... 👁] ✖ ✖ ✖ 0 0 ✔ 74% ✍ هـ.ب. 7-1-2014 14:58:52\n📝 بەیاننامەی رۆژنامەنووسان و چالاکوانانی کفری سەبارەت بە تیرۆرکردنی رۆژنامەنووس کاوە گەرمیانی بەڵگەنامەکان\n📅 کاتی تۆمارکردن Dec 6 2013 8:18PM\nلەکاتێکدا، هێشتا خوێنی هەردوو ڕۆژنامەنووس سۆرانی م [ زۆرتر... 👁] ✖ ✖ ✖ 0 0 ✔ 74% ✍ هـ.ب. 6-12-2013 20:18:40\n📝 پارێزگاری سلێمانی پرسەنامەیەک ئاراستەی بنەماڵەی کاوە گەرمیانی دەکات بەڵگەنامەکان\n📅 کاتی تۆمارکردن Dec 8 2013 9:36PM\nبەناوی خودای گەورە بنەماڵەی شەهید کاوە گەرمیانی.. [ زۆرتر... 👁] ✖ ✖ ✖ 0 0 ✔ 79% ✍ هـ.ب. 8-12-2013 21:36:42\n📝 تیرۆری کاوە گەرمیانی تاوانێکە دەسەڵاتدارانی کوردستان لێ بەرپرسیارن! بەڵگەنامەکان\n📅 کاتی تۆمارکردن Dec 6 2013 2:11PM\n👁 ئەم بابەتە 9,112 جار بینراوە\nبەپی ئەو هەوالانەی بەدەستی فیدراسیۆنی سەراسەری پەن [ زۆرتر... 👁] ✖ ✖ ✖ 0 0 ✔ 74% ✍ هـ.ب. 6-12-2013 14:11:02\n📝 حزبی شیوعی کوشتنی کاوە گەرمیانی ئیدانە دەکات بەڵگەنامەکان\n📅 کاتی تۆمارکردن Dec 5 2013 9:31PM\n👁 ئەم بابەتە 11,720 جار بینراوە\nکۆمیتەی محەلی گەرمیانی حزبی شیوعی کوردستان ئیدانەی [ زۆرتر... 👁] ✖ ✖ ✖ 0 0 ✔ 81% ✍ هـ.ب. 5-12-2013 21:31:15\n📝 دەقی ئەو سکاڵایەی لە سوید لەسەر تیرۆری کاوە گەرمیانی تۆمارکراوە بەڵگەنامەکان\n📅 کاتی تۆمارکردن Dec 5 2017 8:25PM\n👁 ئەم بابەتە 2,743 جار بینراوە\n... [ زۆرتر... 👁] ✖ ✖ 1 0 ✔ 84% ✍ هـ.ب. 5-12-2017 20:25:17\n📝 راگەیاندراوێک لە مەحمود سەنگاویەوە دەربارەی تیرۆرکردنی کاوە گەرمیانی بەڵگەنامەکان\n📅 کاتی تۆمارکردن Dec 23 2013 9:11AM\n👁 ئەم بابەتە 10,608 جار بینراوە\nجەماوەری خۆشەویستی کوردستان... هەموو خەڵکی کوردست [ زۆرتر... 👁] ✖ ✖ ✖ 0 0 ✔ 81% ✍ هـ.ب. 23-12-2013 9:11:55\n📝 روونکردنەوەیەک لە بنەماڵەی شەهید کاوە گەرمیانی بەڵگەنامەکان\n📅 کاتی تۆمارکردن Dec 17 2013 11:55PM\nئێمە وەکو خانەوادەی شەهید کاوە گەرمیانی، سەبارەت ب [ زۆرتر... 👁] ✖ ✖ ✖ 0 0 ✔ 79% ✍ هـ.ب. 17-12-2013 23:55:13\n📝 روونکردنەوەیەک لە مەحمود سەنگاوییەوە دەربارەی کەیسی کاوە گەرمیانی بەڵگەنامەکان\n📅 کاتی تۆمارکردن Dec 26 2013 9:53PM\n👁 ئەم بابەتە 9,202 جار بینراوە\nخەڵکیی بە شەرەفی کوردستان.. ماوەیەکە بەشێوەیەکی ر [ زۆرتر... 👁] ✖ ✖ ✖ 0 0 ✔ 89% ✍ هـ.ب. 26-12-2013 21:53:39


لەمندا بۆ خواکەی خۆت مەگەڕێ\nئیمانداری گەڕانێکی بەردەوامە بەشوێن خوادا ، هەوڵدانە بۆ دۆزینەوەی ئەندازیاری بوون و کەشفکردنی خالق و حەقیقەتی ڕەها . ئەو گەڕانەی لە پێناو خوداناسیدا دەکرێت ، ئاڕاستە و ڕووی لەو مەخلوقات و کائیناتانەیە کە ئایە – عیبرەتەکانی زاتی خودا و شوێندەستی خالیقی تیادا بەرجەستە و دیارە .\nمێژووی ئیمان هاوکاتە بە مێژووی عەقڵی مرۆڤ . عەقڵ و ئیمان لەڕەچەڵەکدا لەو گەڕانە هەزاران ساڵەیەوە سەرهەڵدەدات کە مرۆڤ لە ڕێگەی تێڕامانی بۆ ئاسمان ، لەیەک کاتدا عەقڵ و ئیمانی پێکەوە دەستەبەر کردووە ، هەنگاوی یەکەمی بەرەو ئینسان بوون و جیابوونەوەی لە توخمی ئاژەڵ پێ هەڵهێناوە .\nعەقڵ : لە ڕێگەی ڕامانی مرۆڤ بۆ ئاسمان و جوڵە و سوڕی ئەستێرەکانەوە ، ساڵ و وەرز و هەفتە و ڕۆژی دیاری کردووە . لە رێکخستنی کاتەوە فێری چاندن و بەرهەمهێنان بووە . بەرهەمهێنان وەک سەرەتای دەستکەوتی عەقڵ ، لە ئاسمانەوە خستۆتە سەر زەوی . ڕامان و گەڕانی مرۆڤ لەپاش عەقڵەوە هەر بەردەوامە . بەنێو هەسارە و سیاچاڵەکانی گەردووندا بەشوێن خودادا دەگەڕێت و لەهەوڵی زیاتری کەشفکردن و پەی بردندایە بە حەقیقەتی ڕەها و زاتی خوادا .\nئیمان : وەک پرسیارێکی هەمیشەی یە ، ئەو هەموو هەسارە و ئەستێرەیە چۆن و بۆچی ؟ ئەندازیاری بوون و خالقی گەردوون کێ یە ؟ ژیان تاکوێ و کۆتایی لە کەیدایە ؟ هەموو ئایینەکان پەیوەندی راستەوخۆیان بەم پرسیارە ئاسمانیانەوە هەیە . هیچ ئاینێک نی یە بڵێت دەق یان پەیامەکەی لە زەویەوە بۆهاتووە یان لە ژێر دەریاوە گەیشتۆتە پێغەمبەرەکان ، بەڵکە هەموویان دەڵێن دەق و پەیامەکەیان لە ئاسمانەوە بۆ نازڵ – تەنزیل کراوە .. بۆیە هەتا بوون و ئاسمان و پرسیار هەبێت ، ئیمان و عەقڵیش هەیە و پێکەوە وێنای گەورەتری خودا دەدۆزنەوە و زیاتر لە حەقی ڕەها نزیک دەبنەوە .\nهەرکاتێک ئایین لە ڕێگەی مەحکەمەی تەفتیشەوە پۆلیسی بەسەر ئیمانی مرۆڤەوە دانا ، مانای ئەوە دەگەیەنێت ئەو ئایینە توانای راستەقینەی خوداناسی و دۆزینەوەی خودای لەو شوێنە ڕەهایەدا نی یە کە ئایەت – عیبرەتی بەرجەستەبوونی خودای تیادایە . ئەو ئایەتە لە گەردێک – ئەتۆمێکی بچوکەوە تا ئەوپەڕی گەورەیی گەردوون شوێنی راستەقینەی گەرانە بەشوێن خودادا نەک ناخی ئینسانەکان . هەر ئایینێک پۆلیس و مەحکەمەی تەفتیشی هەبوو ، پۆلیسەکانی دەبنە جەنگاوەرێکی دڵڕەقی شمشێر وەشێن ، لە هەر شوێنێک خوداکەیانی لێ نەبوو خاپووری دەکەن ، گومانیان لە هەر نەفسێک هەبوو خوداکەی لە خوداکەی ئەوان ناکات دەیکوژن . بێ گوێدانە ئەوەی مەحاڵە لە نێوان دوو مرۆڤدا ئەگەر لە یەک رەگەز و یەک مەزهەبیش بن ، بتوانرێت تەسەورێکی لێکچوویان بۆ خودا هەبێت ، وێنە زیهنیەکەی خوداکەیان وەک یەک بێت . مەترسیەکەش لێرەدایە کە ئەوکات پۆلیسەکانی ئایین سنوورێکی دیاریکراویان بۆ کوشتن نابێت ، چونکە ناتوانن وێنەی زیهنی ئینسانێک بدۆزنەوە لەوێنە زیهنیەکەی خۆیان بکات ئەگەر هەردوولاشیان لە هەمان ئایین بن . بە زەبری شمشێر ( وەک داعشیەکان ) خودا وەک حەقیقەتێکی ڕەها لە مرۆڤەکاندا کەشف ناکرێت . ڕاستە وێنای خودا لەهەر یەکێکماندا هەیە ، بەڵام وێنە گەورە و ڕەهاکەی لە گەردوون و ئایەت – عیبرەتەکاندایە نەک نەفسی من و تۆ و ئەو . خودا لە بوون و ژیاندایە نەک لە مردن و کوشتن . کوشتنی هەر مرۆڤێک بەناوی کوشتنی کوفر لەلایەن ئیمانەوە ، قەتڵێکە بەرانبەر وێنەیەک لە وێنەکانی زاتی خودا . وەک مەولاناڕۆمی دەڵێت : بوونی خودا لەو کەسەشدا هەیە کە پێ ی وایە خودا نی یە ، چونکە تەنانەت بیرکردنەوە لە نەبوونی خودا بەخۆی بیرکردنەوەیە لە بوونی زاتی خودا ..


کۆتایی حکایەتە گەورەکە … نووسینی: ستیڤان شەمزینی – Dengekan\nbyStivan Shamzinani\tApril 11, 2020\tGeneral, Opinion\nنیازم نەبوو هیچ بەشدارییەک بکەم لە خوێندنەوەی ئەم دۆخە تازەیەی کۆرۆنا ڤیرۆس هێناویەتییە ئارا، ئەویش لەبەر فاکتۆرێکی زۆر ساکار، لەبەرئەوەی نەخۆشییەکەم بە قۆناغێکی مەترسیدارتردا دەڕوات لە جاران، لەگەڵیدا بوونی ئەو تومۆرە شێرپەنجەییەی لای چەپی مێشکم بیرکردنەوەی پەرش و بڵاو کردوومەتەوە، زۆر بە زەحمەت دەتوانم باری سەرنج و تێڕوانینەکانم لەسەر یەک خاڵی دیاریکراو کۆبکەمەوە، بەڵام نەمتوانی بێدەنگی هەڵبژێرم لە راستای پێشکەشکردنی خوێندنەوەیەکی کوردیی چەپڕەو بۆ ئەو دۆخە تازەیەی کۆمەڵگەی مرۆڤایەتی پێدا تێدەپەڕێت، کە بینیمان “تۆماس فریدمان” یەکەم کەس بوو، دنیای دابەشکرد بەسەر هەردوو دنیای پێش و پاش کۆرۆنا، کەچی یەکەم کەس نەبوو باس لەوە بکات جیهان لە بەردەم گۆڕانکارییەکی خێرادایە و رەنگە پەردەی شانۆی نیو لیبرالیزم بۆ هەتاهەتایە دابداتەوە، ژبەرئەوەی فریدمان بە رەنگێکی تۆختر لە “یوڤال هەراری” پشتیوانی خۆی بۆ ئەمەریکا و خودی ترەمپ دەربڕیوە.\nبیرمە کۆتایی مانگی دیسامبەری 2019، لەو کاتەی هاوڕێکانم خۆیان بۆ کەرنەڤاڵی ساڵی نوێ ئامادە دەکرد، کورتە نامەیەکم بۆ ئازیزێکم نارد و نووسیم “ساڵی 2000 کۆتایی رەمزیی دنیا بوو، بەوەی دنیای کۆن رۆیشت و دنیایەکی تازەتر جێی گرتەوە هیچی لە دنیای پێشوو نەدەچوو، هەرچی ساڵی 2020یشە کۆتایی فیزیکی ئەو دنیایە دەبێت”. ئەگەر ئەمە روون و وردتر بکەمەوە، لەگەڵ هاتنی سەدەی بیست و یەک و هەزارەی سێهەمدا کۆمەڵگەی جیهانی لەناو دۆخێکی کۆمەڵایەتی و ئابووری و کولتووریی زۆر جیاوازتردا خۆی بینییەوە، بۆ منێک کە لە دوو دەیەی کۆتایی سەدە و هەزارەی پێشوودا ژیابووم هەرگیز جێی بڕوا نەبوو، فریای هەنگاونان نەدەکەوتم لەگەڵ ئەو ئاڵوگۆڕە خێرایانەی جیهانگیریی بازاڕ و نیولیبرالیزم ئافراندبوونی. هاتنی 2020 ساڵێک بوو تێیدا پێشبینی زۆر ئەگەر و گۆڕانی رادیکاڵیم دەکرد، نەک ئەوەی هێزێک بە ئاڵایەکی سوورەوە رێبەرایەتی ئەو گۆڕانە بکات، هیچ کات ئەوەندە خۆشخەیاڵ نەبووم، کەچی چاوەڕوانی گۆڕانکاریی بووم، چون دەمزانی سیستمی سەرمایەداریی و دیموکراسی پیربوو و دڵڕەقیی نیو لیبرالیزم چیرۆکەکەی لە تەواوبووندایە، ئەمەش هەروا خەونێکی ئەرخەوانی نەبوو، بەڵکو بەرمەبنای سەرنجدان بوو لەو قەیرانە ئابوورییەی لە 2008ەوە لە وۆڵ ستریتەوە درێژ بووەتەوە تا بە ئەمڕۆ دەگات.\nنازانم چەندە زانست پشتگیریی لەو خەیاڵەم دەکات، زۆر جار وا بە مێشکمدا دێت و دەچێت، بەوەی لەوانەیە لە دێریندا شارستانێتی زۆر لەمە گەشەکردووتری وەک لەوەی ئەمڕۆ لەسەر ئەم زەوییە هەبووبێت، بەڵام لە ئاکامی دڕندەیی و چاوچنۆکی مرۆڤەوە هەمووی لە نێو برابێت.! ئەم خەیاڵەشم لە منداڵدانی دیقەتدانەوە لە شوێنەوارە مێژووییەکاندا هاتۆتە دەر، سەرم لەو هێزە سوڕما بوو بینای هەڕەمەکانی میسری کردبوو، یان زۆر شوێنەوار و پاشماوەی فرە کۆنی مرۆڤ دەمخەنە حاڵی حەپەسان و بیرکردنەوەوە. لە ساڵی 2014دا لە بەشە سەرەتاییەکانی مۆزەی “لۆڤەر” ئەو هەستەم زۆر لەلا قووڵتر بووەوە: هەر دەبێت رۆژێک بووبێت مرۆڤایەتی گەیشتبێتە لوتکە و چەشنی یارییە سیزیفییەکە دیسان هاتبێتەوە سەرەتای رێگاکە. لەبەر خۆمەوە دەمووت رەنگە ئەو شارستانییە کۆنانە سروشت و زەوییان ماندوو کردبێت، ژینگە تۆڵەی لێکردبنەوە، وەک ئەو تۆفانە مەزنەی لە ئەفسانەی سۆمەرەوە درێژە بۆتەوە ناو ئاینە ئیبراهیمییەکان، کە تەواوی زەوی داپۆشیوە و دوای ئەوە مرۆڤ لە نۆماڵییەوە دەستی پێکردۆتەوە. یان لە ئەنجامی جەنگێکی وەها وێرانکاردا مرۆڤ گەڕابێتەوە سەردەمی ئەشکەوت. وەک ئەوەی جارێک ئەنیشتاین وتبووی نازانم سروشتی جەنگی جیهانی سێهەم چۆنە، بەڵام جەنگی جیهانی چوارەم لە رێی تێڵا و دارەوە دەکرێ. چون لەدیتنی ئەودا جەنگی سێهەمی جیهان مرۆڤایەتی دەگەڕێنێتەوە بۆ چاخی بەردینی کەونار. خۆ ئەگەر شتی وا لە رابردووشدا رووینەدا بێت، لە ئێستای ئێمەوە نزیکترین ئەگەرە!. بەڵێ ئەگەرێک لەبەردەم دەرگای هەر رۆژێکماندایە.\nکێ دەتوانێت لەوە دڵنیا بێت سەدەیەکی تر ئەمەی مرۆڤ لە رێی بەگەڕخستنی عەقڵەوە بەدەستی هێناوە وەک خۆی دەمێنێتەوە؟. ئەم قسەیەم راکێشانی هزری خوێنەر نییە بۆ کۆتایی دنیا وەک خورافەیەکی نوێ یان دووپاتکردنەوەی هەمان سیناریۆی ئاینەکان نییە بۆ ئەو کۆتاییەی لە بارەی دنیاوە دایانڕشتووە. بەڵام هەر ئەو مرۆڤەی تاکو کۆتا کۆتاییەکانی سەدەی نۆزدەهەم “1892” ڤایرۆسی نەدەناسی یان نەیدەتوانی لە رێی چاوییەوە بیبینێت، نەخۆشی بە دیاردەیەکی ناوەکیی دەبینی نەک دوژمنێکی نەبینراویش لە دەرەوە هەبێت نەخۆشی بخات، هەنووکە هێندە ڤیرۆسی نازدار و گاز و ژەهری بەرهەم هێناوە، بەشی دەیان جار خاپورکردنی زەوی و لەباربردنی هەلومەرجە ژینگەییەکانی ژیان دەکات!. کێ هەیە بتوانێت گرەنتی ئەوە بکات رۆژێک ئەم ڤیرۆسانە لە مرۆڤ یاخی نابن و بەندیخانەی تاقیگەکان جێناهێڵن و مرۆڤایەتی کۆمەڵکوژ ناکەن؟ خۆ لە خۆڕا ئەم پرسە نەبووەتە بابەتێکی سەرەکی بیرکردنەوە و فەلسەفە و سینەما. هەروەک چۆن “سلاڤۆی ژیژەک” نموونەی فیلمەکەی “فرێد جیمسن”مان بەبیر دەهێنێتەوە کە “ڤایرۆسێک جیهان لە بن دەردەهێنێت”!. ئەو لەناوچوونە ئایدیالیستەی ئاینەکان بە فۆرمێکی تر باسیان لێ دەکرد، خەریکە ئەمڕۆ پێی دەگەین، بەڵام تاکە جیاوازییەکە ئەوەیە ئەم کارە لەلایەن هێزێکی باڵادەستی میتافیزیکییەوە ئەنجام نادرێت، بەڵکو لە ئەنجامی گەمژەیی ئەو مرۆڤ بەخوابووەی دڵخوازی نیتچەوە وا روودەدات.\nتا دەمێکی نزیکیش واماندەزانی عەقڵ هەمیشە ئامڕازی بەدیهێنانی خۆشبەختییە. لێ داخەکەم ئەو عەقڵەی جێی بە ئاین و خورافە و خوداکانیش لێژ کرد، مرۆڤی خستە سەر شاڕێیەکی تازە، نهۆ بەرهەمهێنی وێرانکاریی و کارەساتێکی هێندە گەورەیە هیچ کات لە دەسەڵاتی هیچ باوەڕێکی خورافیدا نەبووە و نابێت. رەنگبێ بپرسن، داخۆ پەیوەندیی کۆرۆنا ڤیرۆس و عەقڵ چییە؟. پرسیارێکی بەجێیە و کاری ئێمەیە وەڵامی پێ بدەینەوە، ئێمە لە ساتەوەختێکی مێژووییداین ناتوانین دەستبەرداری زانست وەک بەرئەنجامی بەگەڕخستنی عەقڵ بین. تازە ناتوانین چی ڤیرۆس و چەکی ئەتۆمیی و کۆکوژە لەناو ببەین؟، مەگەر هەسارەیەکی تر هەیە بیکەینە کەلاوە بۆ فڕێدانی ئەو پاشەڕۆکانە؟. دەبێت دووبارە رێگاچارەیەکی عەقڵانی بگرینەوە بەر، ئەمەش لە توانای ئەو سیستمەدا نییە خۆی بەرهەمهێنی ئەو ئەنجامە کارەساتبارانەیە. هەروەک لە چاوپێکەوتنێکی ئەم دواییانەدا فەیلەسووفی فەڕەنسی “میشێل ئۆنفرێ” وتی “دنیای ئێمە تازە ئەو هۆشیارییەی ئەزموون کردووە کە ئێمە لە کۆتایی ئەم شارستانێتییەدا دەژین”. دواتریش ئەوروپا وەک “پڵینگێکی کاغەزیی” وەسف دەکات.\nئەگەر لە سەرەتای شۆڕشی پیشەسازییدا تێکدەرە ژینگەییەکان لە ناوچەیەکی بەرتەسکدا قەتیس بووبن و بەو ئاستە بەربڵاوە کاریگەرییان نەکردبێتە سەر تێکدانی رەوشی سروشت و بایی ئەوە بووبن لە ماوەیەکی خێرادا هەڵبوەشێنەوە و خاوێن ببنەوە و بگەڕێنەوە بۆ دۆخی پێشووی خۆیان. ئەوا ئێستا تەکنۆلۆژیا زەوی کردۆتە حاویەیەکی گەورە و بە جۆرێک ژینگە وێران بووە و رەوشی کەشوهەوا تێکچووە ملیۆنەها ساڵ پێویستە تاکو زەوی بگەڕێتەوە بۆ باری چەند سەدەیەک بەر لە ئەمڕۆ، کەواتە هیچ رێگەیەک شک نابەین بۆ گەڕانەوە. ئەمەش خەفەتە سەرەکییەکەی ئێمەیە. لەگەڵ ئەو هەموو پێشکەوتنەشدا هێشتا ژمارەیەکی بێشووماری مرۆڤ لە ژینگە پیسەکان و لەدۆزەخی جەنگ و هەژاریی و برسێتیدا دەژین. ئەمەش وای لە “یوڤاڵ نوه هەراری” کرد پێداگریی بکات، بەڵا هەرە گەورەکەی مرۆڤایەتی بە تەنێ بوونی ڤیرۆسێک نییە، بەڵکو کارەساتی لەوە مەرگبارتر ئەوەیە بیر لە ریشەکێش و لەناوبردنی هەژاریی و سەرپێخستنی سیستمێکی تەندروستی بێ جیاوازیی بۆ هەمووان نەکرێتەوە. هەرچەند لە دیدی هەراریدا مومکینە سیستمی باڵادەستی ئێستا ئەو کارە بکات بە تایبەت ئەو چاوی بڕیوەتە هەنگاوەکانی ئەمەریکا لەم راستایەدا. بەڵام ئایا ئەو ئەمەریکای ترەمپ سەرکردایەتی دەکات ئەو کارە بۆ مرۆڤایەتی ئەنجام دەدات.؟ وەڵامەکە روونە: نەخێر.\nکاتێک ترەمپ بە سەرۆک کۆماری ئەمەریکا هەڵبژێردرا، بۆ هەندێک سیاسیی و خوێندەواری دنیای ئێمە، ئەنجامێکی چاوەڕواننەکراو بوو، بەڵام بە لای ئێمەومانانەوە ئەگەرێکی نزیک بوو، هەردەبوو ئەکتەرێکی شێت و قۆشمەی وەک ترەمپ جڵەوگیری ئەمەریکا بکات “ئەمە بە دەربڕینی نوام چۆمسکی”. هەموو دەمانبینی چلۆن ئەمەریکا لە رۆڵی پۆلیسی جیهان پاشەکشە دەکات. ئەمەریکا و نیو لیبرالیزم پێویستیان بە پۆپۆلیستێکی وەک دۆناڵد ترەمپ هەبوو سەرکردایەتی ئەو بارە خوارەی هەنووکە بکات. هەر ئەودەم وتارێکم بۆ رۆژنامەیەک ئامادە کرد لەژێر ناوی “هەڵبژاردنی ترەمپ یان کۆتایی سەردەمی رۆمانسیزم لە سیاسەتی ئەمەریکادا”. ئەم وتارە لە رۆژی 10-11-2016 نوسرا و بڵاوکرایەوە. لەوێدا زۆر ئەگەر بۆ داهاتووی نزیک ورد کرابوونەوە، ناوکۆیی هەموو ئەگەرەکانیش لەوەدا چڕ کرابوونەوە بەهاتنی ترەمپ وەک دەمڕاستێکی پۆپۆلیستی سپی پێست، جیهان پێ دەنێتە قۆناغێکی خراپی وەهاوە لە ئێستادا لە توانادا نییە ئاکامە زیانبارەکانی بژمێرین.\nهەر لەو وتارەدا نووسیبووم “هەڵبژاردنی ترەمپ وەک سەرۆک کۆماری ئەمەریکا رووداێکی سادە و ساکار نییە تاکو ئێمە فۆرمالیستانە شرۆڤەی بکەین. بە پێچەوانەوە ئەمە گەڕانەوەیەکی دەستەجەمعی خودی ئەمەریکییەکانە بۆ ئاوێنەی تەڵخی نیو کۆلۆنیالیزم و خۆ رادەستکردنی تەواو بە ویستی نیو لیبرالیزم، گەڕانەوەی پلاندانەران و نەخشەداڕێژەرانی سیاسەتی ستراتیژیی ئەمەریکییە بۆ دیدگاکانی کۆنسەرڤاتیزم. ئەم سەردەمە تازەیە گەڕانەوەی رەوتی مێژووە بەرەو دواوە، بەرەو ئەو مێژووەی لە سەرەتای سەدەی بیست بەهۆی قەیرانە داراییەکانی کاپیتالیزمەوە دوو گیان بوو بە دوو روانگەی تۆتالیتێر و مەترسیداری وەک فاشیزم و نازیزم. ئەگەر فرانکۆ و مۆسۆلینی و هیتلەر دیوە تراژیدیکییەکەی ئەو مێژووە بن، ئەوا ترەمپ دیوە گاڵتەجاڕەکەێتی “ئەمە بەدەربڕینی کارل مارکس”. جیا لەمەش ئەگەری دووبارەبوونەوەی هەمان سیناریۆ هەیە لە وڵاتانی تری رۆژئاوایی و ئەوروپیی، بە تایبەت ئەم ئەگەرە بۆ ئەڵمانیا زۆر بەهێزە، ئەویش بە بەرزبوونەوەی کێرڤی رەوت و پارتە راسیست و راستڕەوەکانی لایەنگری نیو لیبرالیزم”.\nدەمەوێت لە قسەکردن لەسەر ترەمپەوە بگەڕێمەوە سەر ناوەڕۆکی بابەتەکەمان، ئەویش بە تەرحکردنی ئەو پرسیارەی ئاخۆ کۆرۆنا دەبێتە سەرەتای گۆڕانێکی ریشەیی لە دنیادا؟! یان چی دنیایەک لە دوای کۆرۆنا چاوەڕێمانە؟. دیارە تاکو سەر مرۆڤایەتی لە کابووسی ئەو ڤیرۆسەدا نامێنێتەوە، وەک ئەوەی ئێستا دەبینین بە پێی دوا ئامارەکان ئەوە دەردەخەن لە ئاستی جیهانیدا رۆمانی “تاعون”ی کامۆ پڕ خوێنەرترین کتێبی دۆخی کەرەنتینە و ئەم رەوشە ئاوارتەیە بووە، لەوە دەچێت مرۆڤی سەردەمی کۆرۆنا بیەوێ لە رێی ناسینی تاعونەوە نهێنییەکانی کۆرۆنا ڤیرۆس ئاشکرا بکات، یان بیەوێت رووخسارە لێکچوو و دژەکانیان بدۆزێتەوە. بەڵام ئایا ئەم دۆخە ئاوارتەیە “بەپێی ناولێنانی جۆرجیۆ ئاگامبێن” تاکو سەر دەمێنێتەوە؟. ئەگەرچی من نامەوێت، وەک ئاگامبێن کۆرۆنا بە سووکە هەڵامەت پێناسە بکەم، چوون قەبارەی زیانەکانی کۆرۆنا هەروا بە ئاسانی بۆ سیستمی سەرمایەداریی تێناپەڕێت. ماف بە خۆم دەدەم بڵێم ئەو دۆخە نائاساییەی لە وڵاتان گیراوەتە بەر لە خەمخۆریی نییە بۆ گیانی هاووڵاتیان، هێندەی خەمخواردنە لە وشکبوونی جوڵەی بازرگانی و ئابووری بازاڕ، چون بە روونی بینیمان سەرمایەداریی، ئابووری لەسەروو ژیانی خەڵکەوە دانا. لە کۆتایی داستانەکەدا دیارە سیستمی پزیشکی زاڵ دەبێت بەسەر ڤیرۆسەکەدا، ئەوەی دەمێنێتەوە ئەو دنیا تازەیە دەبێت لە دوای دیار نەمانی کۆرۆنا دێتە ئارا. هەموو دڵنیاین لەوەی رەنگی دنیا دەگۆڕێت کە رەنگە باڵانسی هێزیش لەگەڵیدا بگۆڕێت، ئەوەی لێمان دیار نییە، شێوازی ئەو گۆڕانەیە.\nکۆرۆنا تەنێ رووداوێکی ساکاری ناو مێژووی ڤیرۆس نییە، بەو جۆرەی فەلسەفەکاری کورد “ئازاد حەمە” بیری لێ کردۆتەوە. کۆرۆنا هەر ئەو دۆخە ئاوارتەیە نییە حکومەتەکان بۆ کۆنترۆڵی زۆرتر کەڵکی لێوەربگرن، بەو شێوەیەی “ئاگامبێن” لە روانگەی بایۆ سیاسییەوە گەڵاڵەی کردووە،. ئەمیش درێژەپێدانی بیری “فۆکۆ”یە کە هەمیشە دەسەڵات لەسەر ترس و قەمع راوەستاوە. لە دیتنی مندا کۆرۆنا عەبا رەشەکەی سەر قەیران و برینە قووڵەکانی سیستمی سەرمایەداریی هەڵدایەوە، بە تایبەت لەو ساتەوەختەی پایتەختی وڵاتە رۆژئاواییەکان بە چڕی دەکەونە ژێر شاڵاوی ئەو دوژمنە پەنهانەوە. تەنانەت نوکتەیەکیشم لەسەر ئەمە دروستکردووە “کۆرۆنا پڕۆلیتاریایەکی نوێیە” و وەک تارمایی گورز لەو سیستمە دەوەشێنێت بانگەشە بۆ جیهانگیریی ئابووری و بازاڕ و تەندروستی و بچووکبوونەوەی دنیا دەکات بۆ ئاستی گوندێک، تەنانەت یەکێتی ئەوروپا و هاریکاریی گەلانی کردە سەفسەتەیەکی پووچ بە تایبەت لەو نیگارەدا ئەمە بە روونی دەرکەوت وڵاتان سنوورەکانیان بە رووی یەکتردا داخست. کەرەنتینە هەر ئەوە نەبوو هەر مرۆڤێک لە ماڵی خۆی بێت، بەڵکو بازنەکە فراوانتر بووە بۆ هەر وڵاتێک لە ماڵی خۆی و بە سیستمی تەندروستی خۆیەوە رووبەڕووی ئەم بەڵایە ببێتەوە. لانیکەم لە حاڵی حازردا ئەو وەهمەی پووچەڵ کردەوە، نیولیبرالیزم وەک ئەفسون و نموونەی ئیدیاڵ لەبارەی خۆیەوە لە رووی زیهنییەوە بەرهەمی هێنابوو.\nشتێک زۆر لێی دڵنیا بم، قۆناغی پۆست کۆرۆنا، دنیا هەمان دنیاکەی پێشوو نابێت. هەمیشە جەنگ و پەتا یونیڤرساڵەکان، دەموچاوی جیهانیان گۆڕیوە. رەنگبێ باشترین فاکت لەم بارەوە پەتا گەورەکەی سەدەی چواردەهەم بێت لە ئەوروپا، گەرچی ئەو پەتایە نزیک بە نیوەی دانیشتوانی ئەودەمەی ئەوروپای قڕ کرد، بەڵام رەنگی ئەوروپا و ژیارەکەشی لە ریشەوە گۆڕی. هەروەک “ژاک ناتالی” باسی دەکات ئەم پەتایە بوو بە فاکتۆری گۆڕانێکی رادیکاڵی لە سیستمی ئاینیدا، ئیدی قەشەکان رۆڵی خۆیان لە دەست دا و جێگەیان بۆ پۆلیس چۆڵ کرد تا بە رۆڵی ئەوان هەڵستێت، ئەمەش بە بەرایی قۆناغی گواستنەوەی دەسەڵات لەسەر مەبنای باوەڕ دادەنێت بۆ بینای دەسەڵاتێک لەسەر بنەمای هێز. ژاک ناتالی لە بارەی ئەو رەوشەی هەنووکەوە بەهۆی کۆرۆنا ڤیرۆسەوە دەڵێت “ئەو سیستەمی دەسەڵاتەی لەسەر پاراستنی مافی تاک بەندە، رەنگە هەرەس بهێنێت، لەگەڵ خۆیشیدا ئەو دوو میکانیزمە بەرەو ئاوابوون دەبات کە پشتیان پێ دەبەستێت: مەبەست لە بازاڕ و دیموکراسییە”.\nکەواتە گۆڕان حەتمییە!. پرسیارە تۆقێنەرەکە ئەوەیە، لەم بۆشاییەدا چی چاوەڕێی مرۆڤایەتییە؟. بەدەر لە هەڕەشە ئیکۆلۆژییەکان، کە چەندان ساڵ بوو هۆشداریی دەدرا بە سیاسیی و هەڵسوڕێنەرانی ئابووری جیهانی مرۆڤ لەبەردەم هەڕەشەی ئەو ژینگەیەدایە تاکە هەلومەرجە بۆ ژیان. ئیدی ئەو هۆشدارییانە سوودێکی ئەوتۆیان نەماوە!. هەرچی پەیوەندیی بە سیستمەوە هەیە، ژاک ناتالی لە گریمانەی هەرەسی سیستمە رۆژئاواییەکاندا، ئاسۆ تەڵخ دەبینێت، بەوەی سەردەمێکی تازە دێتە ئارا، رژێمە خۆسەپێنەکان لە رێی هۆشی دەستکردەوە بۆ کۆنترۆڵ و چاودێریی وەک تاکە ئەڵتەرناتیڤ دێنە سەر شانۆ. هەرچی فەیلەسووفی فەڕەنسی “ئالان تۆرین”یشە لە دوا ئینتەرڤیۆی خۆیدا ئاماژە بەوە دەدات “وا دەزانم چووینەتە ناو فۆرمێکی نوێی کۆمەڵگەوە، بە گوێرەی دەربڕینی ئابووریزانەکان، دەشێت بە کۆمەڵگەی خزمەتگوزاریی ناوی بنێین، بەڵام کۆمەڵگەی خزمەتگوزارییە لەنێوان مرۆڤەکاندا، ئەم قەیرانە ئەو توێژە بەرز دەکاتەوە کە چاودێریی و خزمەتگوزاریی دابین دەکەن”. ئەوەی دیارە ئایندە هیچ لە خۆش ناچێت، لەوانەشە تۆرین لەو ئایندەیە ترسابێت بۆیە پێداگریی لە باسی هەنووکە دەکات. گەرچی ئێمە نیولیبرالیزم رەت دەکەینەوە، بەڵام ترسمان هەیە بە ئاوابوونی حکایەتەکەی، چیرۆکی رژێمگەلێک دەست پێبکات دنیا بۆ زەلکاوی فاشیزم رابکێشنە دواوە.\nنامەوێت رەشبینی ببەشمەوە، هەمیشە ویستوومە چرایەکی ئومێدەوار بم، ئازارەکەم ئەوەیە ناشێ چاوپۆشی لە روونکردنەوەی ئەوە بکەم لەناو شانۆی ژیانی مرۆڤدا دەگوزەرێت کە تا دێت ئاسۆکە تاریک دەکەن. ئەم رەوشە نائاساییە هەر دەبوو رووبدات، نەک لەبەرئەوەی مەحکوم بووین پێی، لەبەرئەوەی خۆمان مەحکوم کردبوو بە وێرانکردنی ژینگە، چاوچنۆکی ئابووری، بە بازاڕکردنی ژیان، بەرهەمهێنانی زیاد لە پێویست، مەسرەفگەرایی بێمانا، شەڕ و برسیکردنی یەکتر، بڵاوکردنەوەی هەژاریی، بەردەوامیدان بە رامیاریی پەرتکە و زاڵ بە، هەموو ئەمانە یەک ئەنجامی خراپیان دا بەدەستەوە: قەیرانی ئابووری و هێرشی ڤیرۆسەکان. لێ دڵنیام مرۆڤ ئەمڕۆ بێت یان سبەی سەردەکەوێت بەسەر کۆرۆنادا، بەڵام هیچ کات ناتوانێت بەم عەقڵی ئێستایەوە بەر بەو بەڵا گەورانەی داهاتووی نزیک بگرێت، کە رەنگە ئەوکات بیر لە کۆرۆنا بکەینەوە وەک بە بەزەیترین و بەزیوترین دوژمن. ئەوسا کۆمەڵکوژ دەبین و کەسێکیش نەماوە دڵۆپێک ئەسرینمان بۆ بڕژێت. پێش ئەوەی زەوی ببێتە گۆڕستانی تەواوی مرۆڤایەتی، پێویستە فریا بکەوین و بەخۆ بکەوین، بەڵام چۆن؟ من هیچ نازانم.\nPrevious گۆڕانی راستەقینە ئاوها دەکرێت … لەتیف بێوار\nNext ئەفسانە چییە؟ … ڕێباز محەمەد جەزا\nئومێدی ئۆج ئالان کۆتای هێنانە بەچەمکەکانی دەوڵەت نەتەوە …. تاهیر حاجی حەسەن\nOct 30, 2016\tClosed\nپەروەردە نادیموکراتیەکەی کوردستان بێشەرمانە ڕووی خۆی هەڵماڵی!… جیهاد موحەمەد\nئاخۆ جەنگو کارەساتە گەورەکە وا بە زوویی دەقەومێت؟! … موزەفەر عەبدوڵا\nلە بەغا چی دەهێننەوە بۆمان؟… عەلی مەحمود محەمەد\nزمان له په‌راوێزی ڕۆمانی ده‌ریاس و لاشه‌كاندا! … سه‌دیق سه‌عید ڕواندزی\nسانسۆرکردن مێژوویەکی دوورو درێژی هەیە… ئاراس سەعید


ئادابە تایبەتیەکانی نێو شاری مەدینە و مزگەوتی پێغەمبەر (صلى الله علیه وسلم) کامانەن؟: ماڵپەڕی وەڵامەکان\nحەج و عومرەئادابەکانى شارى مەدینەئادابە تایبەتیەکانی نێو شاری مەدینە و مزگەوتی پێغەمبەر (صلى الله علیه وسلم) کامانەن؟\nئادابە تایبەتیەکانی نێو شاری مەدینە و مزگەوتی پێغەمبەر (صلى الله علیه وسلم) کامانەن؟\nدەبێت بە ڕێز و حورمەتەوە بە نێو شاری مەدینەدا هەڵسوكەوت و هاتن و ڕۆیشتن بكەیت و نابێت قاڵەقاڵ بكەیت و دەنگ بەرز بكەیتەوە ، خوای گەورە فەرموویەتی :\n[يَا أَيُّهَا الَّذِينَ آمَنُوا لا تَرْفَعُوا أَصْوَاتَكُمْ فَوْقَ صَوْتِ النَّبِيِّ وَلا تَجْهَرُوا لَهُ بِالْقَوْلِ كَجَهْرِ بَعْضِكُمْ لِبَعْضٍ أَنْ تَحْبَطَ أَعْمَالُكُمْ وَأَنْتُمْ لا تَشْعُرُونَ] [الـحجرات] .\nواتە : ئەی ئەو كەسانەی كە باوەڕتانهێناوە دەنگتان بەرزمەكەنەوە بەسەر دەنگی پێغەمبەرەوە (ﷺ) وە قسەكردنتان دەرمەبڕن هەروەكو چۆن هەندێكتان بۆ هەندێكی ترتان وا دەكەن نەوەك كردەوەكانتان بەتاڵا و پووچەڵ ببێتەوە و ئێوەش بە خۆتان نەزانن .\nوە نابێت تاوان و سەرپێچی سوننەتەكانی پێغەمبەر (ﷺ) بكەیت ، وە بیدعە كردن لە نێو مەدینەدا زۆر ترسناكە چونكە ئەو پەڕٍی بێئەدەبیە دەرحەق بە پێغەمبەر (ﷺ) :\nعَنْ أَبِي هُرَيْرَةَ (رضي الله عنه) عَنِ النَّبِيِّ (ﷺ) قَالَ : ((الْمَدِينَةُ حَرَمٌ : فَمَنْ أَحْدَثَ فِيهَا حَدَثًا أَوْ آوَى مُحْدِثًا فَعَلَيْهِ لَعْنَةُ اللَّهِ وَالْمَلاَئِكَةِ وَالنَّاسِ أَجْمَعِينَ لاَ يُقْبَلُ مِنْهُ يَوْمَ الْقِيَامَةِ عَدْلٌ وَلاَ صَرْفٌ)) صحيح مسلم .\nواتە : مەدینە حەرەمە و حورمەتدارە : جا هەركەسێك بیدعەیەكی تێدا دابهێنێت یان جێی بیدعەچیەك بكاتەوە و ببێتە پەنا بۆی ئەوە لەعنەتی خوا و فریشتەكان و هەموو خەڵكی لێبێت ، وە لە ڕۆژی قیامەتدا فەرز و سوننەتی لـێ قەبوڵ ناكرێت .\nوە ناشبێت لە نێو مەدینەدا ئازاری كەس بدەیت و ناشبێت لە دار و درختەكانی ببڕیت و ناشبێت ڕاوی تێدا بكەیت چونكە حەرەمە .\nلەلایەن (مامۆستا محمد عبدالرحمن)ە وە وەڵام دراوەتەوە\nحیكمەت چیە لە سەفەری مەدینە؟ سەردانی گۆڕستانی (بەقیع) و گۆڕستانی (شەهیدەكانی ئوحد) سوننەتە؟ فەزڵی نوێژكردن لە نێو مزگەوتی (قُـبــا‌ء) لە شارى مەدینە چیە؟ فەزڵی شاری مەدینە و چۆنێتى سەردانى مزگەوتى پێغەمبەر صلى الله علیه وسلم فەزڵی نوێژكردن لە نێو مزگەوتی پێغەمبەر (صلى الله عليه وسلم) و مزگەوتی حەرەمدا چۆنە؟\nسەردان: ١,١٧٥ بەش: ئادابەکانى شارى مەدینە\nپرسیاری دواترفەزڵی نوێژكردن لە نێو مزگەوتی پێغەمبەر (صلى الله عليه وسلم) و مزگەوتی حەرەمدا چۆنە؟پرسیاری پێشترفەزڵی نوێژكردن لە نێو مزگەوتی (قُـبــا‌ء) لە شارى مەدینە چیە؟


21:03 - 13 June 2019\nهەنگاو: لە ماوەی رۆژانی ڕابردوودا هێزە چەکدارەکانی ئێران لە سنووری بانە و سەردەشت تەقەیان لە کۆڵبەران کردوە و لە ئاکامدا کۆڵبەرێک کوژراوە و دووی دیکەش بریندار بوون.\nبەپێی هەواڵی گەیشتوو بە ڕێکخراوی مافی مرڤی هەنگاو، ئێوارەی ڕۆژی پێنجشەممە (٢٣ی جۆزەردانی ٢٧١٩/ ١٣ی ژوئەنی ٢٠١٩) هێزە چەکدارەکانی ئێران لە گوندی زڵێی بانە تەقەیان لە کاسبکارێک کردووە و لە ناو باخەکەی خۆیدا کوشتوویانە.\nهەواڵنێری هەنگاو لە بانە، ناسنامەی ئەو کۆڵبەرە کوژراوەی”محەممەد حۆسێن نزادە” تەمەن ٣٣ ساڵ و کوڕی عوسمان ڕاگەیاندووە. سەرچاوەیەکی ئاگادار بە هەنگاوی ڕاگەیاند کە محەمەد خاوەن بار بووە و هێزەکانی سپای پاسداران لە ناو باخەکەی خۆیدا دوای ئەوەی بێ ڕێزییان پێکردووە داویانەتە بەر دەستڕێژی گوللە و لە مەودای چەند مەتری کوشتوویانە.\nئەو کاسبکارە لاوە خەڵکی ئاوای زڵێ بووە و خێزاندار و باوکی دوو منداڵە.\nهەروەها ئێوارە سێشەممە (٢١ی جۆزەردانی/ ١١ی ژوئەنی) هێزە چەکدارەکانی ئێران لە سنووری سەردەشت تەقەیان لە کۆڵبەران کردوە کۆلبەرێک بریندار کراوە.\nدوای بەدواداچوونەکانی هەنگاو، دەرکەوت ، بەهۆی تەقەی هێزەکانی ئێران، کۆڵبەریک خەڵکی ئاوایی”بوبانیە”ی سەردەشت بە ناوی عەبدوڵڵا کوڕی محەمەد خاڵوەیسە بریندار کراوە، سەرچاوەیەکی ئاگادار لەم بارەوە بە هەنگاوی ڕاگەیاند کە عەبدووڵڵا بە دوو فیشەک پێکراوە و یەکێک لە فیشەکەکان بەر گورچیلەی کەوتووە و بە مەبەستی چارەسەریی پزیشکی بۆ ناوەندە دەرمانییەکانی ئورمیە گوازراوەتەوە.\nلەلایەکی دیکەوە، کۆڵبەرێکی دیکە بە ناوی خدر لە کاتی هەڵاتن دوای تەقەی هێزە چەکدارەکانی ئێران، لە هەڵدێرێک کەوتووەتە خوارەوە و بە سەختی بریندار بووە.\nحوکمی سێدارەی مەحیەدین ئیبراهیمی پشتڕاست کرایەوە


نرخی دۆلار بەرزترین ئاستی تۆماركرد - تۆڕی میدیایی خەڵک\nخەڵك- بانكی ناوەندی ڕایدەگەیەنێت، سەرمایەكەی بۆ 5 ترلیۆن دینار زیادی كردووە. بەپێی بەیاننامەیەك كە لەلایەن نوسینگەی ڕاگەیاندنی بانكی ناوەندییەوە بڵاوكرایەوە"ئەنجومەنی ئیدارەی بانكی ناوەندی بڕیاریدا سەرمایەی بانكە لە 3 ترلیۆن دینارەوە بۆ 5 ترلیۆن دینار زیادبكات". هەر لە بەیاننامەكەدا هاتووە"ئەم زیادەیە بۆ پتەوكردنی سیاسەتێكی هاوسەنگە بە ئیدارەیەكی وەبەرهێنانی خۆپارێز، و بۆ جەختكردنەوە لەسەر گرنگی سەرمایەی بانكەكە و كاردانەوەی پێگەی دارایی". بانكی ناوەندی دەڵێت"سەرمایەی بانكەكانی ناوەندی و پێگەی داراییان بە ڕەسەنایەتی ئەو دامەزراوانە و پتەوی و مەودای توانایا بۆ پشتگیریی لە كەرتی بانكەكان و كەرتی ئابوری بە گشتی دادەنرێت". نوسینگەی ڕاگەیاندنی بانكی ناوەندی، زیادبوونی سەرمایەی بانكەكە بۆ بەكارهێنانی بەشێك لەو قازانجانە دەگێڕێتەوە كە بانكی ناوەندی لە ساڵی 2021دا بەكاریهێناوە.\nبۆ یەكەمجار لە دوای بڕیارەكەی حكومەتەوە بۆ گۆڕینی نرخەكەی لە كۆتایی مانگی كانوونی یەكەمی ڕابردوو، نرخی خەرجی دۆلاری ئەمریكایی، ئەمڕۆ پێنج شەممە بەرزترین ئاستی تۆماركرد و بەربەرستی 1470 دیناری عیراقی.\nنرخی دۆلار لە بۆرسەی كیقاح لە بەغدا، 147.250 دیناری بۆ فرۆشتن تۆماركرد و نرخی كڕینیش لە هاووڵاتیان بە 146.250 دینار بووە، لە بۆرسەكانی كەڕادە و حارسیەش نرخی خەرجی دۆلار لەنێوان 147.250 و 147.500 دیناردا بوو.\nبە هەمان شێوە لە هەرێمی كوردیستانیش نرخی دۆلار بۆ 147.250 بۆ فرۆشتن و 146.250 بۆ كڕین بەرزبۆوە، ئەمەش هەمان ئەو نرخەیە كە لە شارەكانی باشوور تۆماركرا.\nسەرلەبەیانی ئەمڕۆ نرخی خەرجی دۆلار لە بۆرسەی كیفاح لە بەغدا، 146.700 دینار بوو، بەر لەوەی لە سەرلەئێوارەدا بۆ 147.750 دینار بەرزببێتەوە كە بە هەمان شێوزە لە هەرێمی كوردستانیش هەمان نرخ تۆماركرا و پاشان دابەزی.\nلەسەر ئاستی جیهانیش، وەك ماڵپەڕی Google finance لە دامەزراوەی Morningstar ئاماژەی پێدەكات، لەبەرانبەر دۆلاردا 1459.19 بوو.\nخەڵك- موقتەدا سەدر، ڕابەری ڕەوتی سەدر، سوپاسی دادگای فیدراڵی دەكات و ڕایدەگەیەنێت كە بەردەوام دەبن لەسەر پێكهێنانی حكومەتی زۆرینەی نیشتمانی.…\nكوردێكی دیكە خۆی بۆ پۆستی سەرۆك كۆمار كاندید كرد\n11 شوبات 2022 4.00 pm\nخەڵك- پسپۆڕێكی پزیشكی لە زانكۆی دهۆك خۆی بۆ پۆستی سەرۆك كۆمار كاندید كرد.


هێزه‌کانی سوریا 26 که‌س له شـاری لازقیـیه ده‌کوژن\nهێزه‌کانی حکومه‌تی سوریا په‌ره‌یان به سه‌رکوتکردنه کوشنده‌که‌ی خۆیان داوه بۆ سه‌ر نه‌یارانیان له شـاری لازقیـیه و له زه‌وی و ده‌ریاوه که‌وتوونه‌ته سه‌ر ئه‌و شـاره به‌نده‌ریـیه.\nچالاکوانان و گه‌واهده‌ران ده‌ڵێن ڕۆژی یه‌کشه‌ممه پاپـۆڕ و به‌له‌مه‌کانی له‌شـکر به دۆشکه‌کانی سه‌ریانه‌وه له ده‌ریاوه ته‌قه‌یان له گه‌ڕه‌که‌کانی سه‌ر که‌ناری شـاره‌که کردووه، ئه‌مه‌ش ڕۆژێـک پاش ئه‌وه‌ی تانکه‌کان خۆیان به شـاره‌که‌دا کرد. ده‌ڵێن له ماوه‌ی ئه‌و دوو ڕۆژدا به لای که‌م 26 که‌س له‌وێ کوژراون.\nئه‌م ئۆپه‌راسیۆنه له‌شـکریـیه‌ی حکومه‌ت پاش ئه‌وه دێت که ڕۆژی هه‌ینی خۆپـیشـاندانی گه‌وره له لازقیـیه و شـاری دیکه سـازکران و سه‌رله‌نوێ داوای ده‌سـتبه‌رداربوونی به‌شـار ئه‌لئه‌سه‌دیان له ده‌سه‌ڵات ده‌کرد.\nحکومه‌تی سوریا لای خۆیه‌وه به شێوه‌یه‌کی دیکه باس له ڕووداوه‌کانی لازقیـیه ده‌کات. ڕۆژی یه‌کشه‌ممه ئاژانسی هه‌واڵه‌کانی سـانای حکومه‌تی سوریا گوتی هێزه‌کانی ئاسایش به دوای ئه‌و کۆمه‌ڵه چه‌کدارانه‌دا که‌وتوون که خه‌ڵـکی شـاره‌که‌یان تۆقاندبوو. حکومه‌تی سوریا زۆربه‌ی ئه‌و ڕووداوانه‌ی ناو وڵاته‌که‌ی ده‌خاته ئۆباڵی کۆمه‌ڵی چه‌کدار و تێرۆرسـتانه‌وه.\nله لایه‌کی دیکه‌وه کۆمه‌ڵه‌ی چاودێری مافه‌کانی مرۆڤی سوریا ده‌ڵێت هێزه‌کانی ئاسایش هه‌ر ڕۆژی یه‌کشه‌ممه په‌لاماری ناوچه‌کانی قه‌راغ شـاری دیمه‌شقی پایته‌ختیان داوه و چه‌ندین که‌سیان ده‌سـتگیرکردووه.


چەند هەفتەیەک لەمەوبەر، هاوڕێم کاک "د. نیاز نەجمەدین" بە سووپاسەوە کتێبی "کێ چارەنوس دیاری دەکات؟" ی بۆ ناردم. هەر کە بە دەستم گەیشت دەستم بە خوێندنەوەی کرد، بەڵام چونکە کار و سەفەرم هەبوو، پلانم دانا لە ڕێگای سەفەرەوە بە تەواوی بیخوێنمەوە. ئەو بەیانییە زوو، چەند ڕۆژێک لە مەوپێش، هاوسەرەکەم، بە ئۆتۆمبیل گەیاندمیە سەر سنوری نەمسا لە ئیتالیاوە و لە ژیر تریفەی مانگەشەوێکی ساماڵی سارددا، ماڵ ئاواییم لێکرد. کە سواری شەمەندەفەرە نەمساوییەکە بوم، لاپتۆپەکەم کردەوەو دەستم بە خوێندنەوە کرد. کتێبەکە وەک ئاو ڕەوان نووسراوە. هەرچەندە زۆرجار کاتێک چەمکی ئابوریمان بەرچاو دەکەوێت خێرا وێنایەکی ئالۆزی پڕ لە ژمارە و داتا و ڕای زۆری جۆراوجۆر دێتە خەیاڵمان، بەڵام "د. نیاز" توانیویەتی کتێبێکمان بۆ بنوسێت بە زمانێکی ئێجگار خوێنراوە و بۆ هەموان. ئەمە دەرخەری ئاستی توانای ئەوە بە سەر بابەتەکەیدا. ڕەواننووسین نیشانەی شارەزاییە بە سەر بابەتەکەدا، ئەوەش هاوکاری ئەوی کردوە کە زۆربەی سەرچاوەکانی لە دونیای ئەنگلۆساکسۆنەوەیە، چونکە دونیای فرانکۆفۆن دونیای ڕستەی ئالۆز و تەکنیکییە.\nسەرەتا حەزدەکەم بە ناونیشانەکە دەست پێبکەم. چەمکی چارەنوس، لە زمانی کوردیدا جێگای سەرنجە. پێکەوەگرێدانی چارە لە گەڵ پاشگری نوس-دا، دەرخەری ئەوەیە کە لە ئاگایی بونیادنەری ئەو چەمکەدا، چارە نوسەرێکی هەبوە. نوس، کە ئاماژەیە بۆ نوسەر یان نوسراو، دەرخەری ئەوەیە کە کەسێک یان هێزێک هەیە کە پلانڕێژی ژیانی کەسەکان دەکات و چارەیان دەنوسێت. بەمجۆرە کەسەکان موخەیەرنین بەڵکو موسەیەرن. ئەم پرسە بوارێکی زۆری دونیای باوەڕ و فەلسەفەی داگیرکردوە. ئایا مرۆڤ خاوەن بڕیار و ئیرادەی خۆیەتی یان نەخێر لە چارەی نوسراوە یان بەرهەمی ژینگەی کۆمەڵایەتییە؟.\nدەکرا ئەم یارییە زمانەوانییە بۆ ناونیشانەکە سەرنجڕاکێش بوایە بەوەی کە چارە و نوسین وەک دراوێک وەرنەگرین بەڵکو لە یەکیان بترازێنین و بیانخەینە ژێرپرسیارەوە. بەڵام وەک ئاماژەم پێدا کتێبەکە لە بواری کۆگنەتیڤدا نەنوسراوە، بەڵکو لە بواری ئابوری کۆمەڵایەتیدا کاری کردوە.\nدەکرێت چارەنوس بۆ زۆر دۆخ و مانای جیاواز بەکار بێت. بۆ نمونە زۆرم بیستوە لە گەرمیان ژنان لە نێوان خۆیاندا لە یەکتریان پرسیوە، بۆ شوتکرد بەم سوێڵ (سمێڵ) قەوییە، (زللە)؟ لە وەڵامدا بە ئاهێکەوە دەڵێن، بەخوا چی بکەم، ئەڵبەت لە چارەم نوسرابوو. لێرەدا چارە ڕەنگە تەنها ئاماژەنەبێت بۆ قەدەرێکی ئیلاهی بەڵکو بۆ خێزان و کەسوکاریش.\nد. نیاز زۆر بەباشی ژینگەکان دەستنیشان دەکات و کاریگەریی باش و خراپیان ڕون دەکاتەوە. ژینگەی خێزان، گەڕەک، قوتابخانە، کۆمەڵگا، هەروەها کاریش. سەرباری ئەم پۆلێنکارییە کۆمەڵایەتییە، کتێبەکە زیاتر فەلسەفەی سیاسییە بەوەی لە هەموو شتێک زیاتر جەخت لە سەر چەمکی ئازادی دەکاتەوە.\nئەم بایەخەی ئازادی لە ئابوریناس و بیرمەندی گەورەی هیندی ئەمارتیا سینەوە وەردەگرێت. گەشە وەک ئازادی ناوی کتێبێکی سین و هاوەڵەکەیەتی کە لە ساڵی ١٩٩٩ چاپکراوە. سین پەیوەندییەکی دیالیکتیکیانە لە نێوان و گەشە و ئازادیدا دەبینێتەوە. ئازادی، بە تایبەتی ئازدای تاک بە کۆڵەکەی گەشە لە قەڵەم ئەدا، بەڵام ئازادی تاک ئەرکێکی کۆمەڵایەتییە. ئەوە کۆمەڵگایە دەبێت زەمینەی ئەوە برەخسێنێت هەتا تاک ئازادبێت. بەمجۆرە ئازادی وەک لابردنی بەربەست و دروستکردنی بنەما بۆ سەرکەوتن بە سەر بەربەستەکاندا بینراوە. (ئەشعیا بەرلین و پۆلێنکردنەکانی بۆ ئازادی، بهێنەوە یادی خۆت). هەروەها ئازادی لە ئاستێکی تردا ڕاستەوخۆ پەیوەندی بە چارەوە هەیە لە تێگەیشتنە عەلمانییەکەیدا، یان تێگەیشتنە دونیاییەکەیدا، ئەویش ئەوەیە کە بۆ ئەوەی ئازادی فەراهەم بێت دەبێت بنەماکانی دابڕێژرێت و زەمینەی بۆ بسازێت. بۆ نمونە بۆ ئەوەی مرۆڤ ئازادبێت دەبێت دووربێت لە نەخۆشی، بۆیە دەبێت هەموو کەسێک بەبێ ڕێگری مافی ئەوەی هەبێت کە چارەسەر بکرێت، کە بخوێنێت، کە پەرە بە تواناکانی خۆی بدات. لای سین ئازادی تاک، پەیوەستە بە کۆمەڵگاوە، ئەگەر کۆمەڵگا بە هەموو ڕەهەندەکانیەوە کار لە سەر بنەمای یەکتر تەواکردنی تاکەکان و پاشان کۆمەڵگا بکات ئەوا لە ژینگەیەکی وەهادا مرۆڤەکان دەتوانن ببنە نوسەری چارەی خۆیان.\nدیارە بێگومان کۆمەڵگا ناتوانێت هەموو بنەماکان دابین بکات، چونکە کەسایەتی تاک پێش هاتنی بۆ ناو کۆمەڵگا دەست پێدەکات. کاتێک ژن و پیاوێک بڕیاری دروستکردنی منداڵێک دەدەن، ئەوە جین و دی-ئێن-ئەی ئەوانە کە کاریگەری گەورەی هەیە لە سەر کێیەتی و چۆنێتی منداڵەکە. ئەم ڕەهەندە جینییە ئەوەندە تیشکی نەخراوەتە سەر لە کتێبەکەدا.\nلێرەوە ڕۆڵی باوان، نەک تەنها بەخێوکردنە بەڵکو گواستنەوەیەکەی نائیرادەییە. بەڵام لە بواری بەخێوکردندا کتێبەکە زۆر بەباشی تیشک دەخاتە سەر ئاستی خوێندەواری باوان و گواستنەوەی بە پۆزەتیف بۆ منداڵان. کاتێک لە گەشتەکەمدا، گەشتمە فڕۆکەخانەی میونخ، بڕیارمدا کتێبێک بکڕم بۆ خوێندنەوە لە ناو فڕۆکەدا، کتێبێکی فلیپا پێریم کڕی، لە ژێر ناونیشانی [ئەو کتێبەی ئاواتەخوازبوی باوانت بیانخوێندایەتەوە (هەروەها منداڵەکانت دڵشاد دەبن ئەگەر تۆ بیخوێنیتەوە)]. سەرتاپای کتێبەکە لە سەر دوو تێز کار دەکات، یەکەم، دەبێت هەمیشە خواستی منداڵان بە جیدی وەربگیرێت، نەک لە ڕوانگەی گەورەوە. زۆرجار منداڵان لە سەر شتی بێ مانا کێشەیان هەیە، بەڵام نابێت پێیان بڵێی کە بێمانایە. بەڵام تێزی دوەمی جێگای سەرنجە، ئەویش چۆن هەمومان لە مامەڵەمان لە گەڵ مناڵەکانماندا، بەبێ ئاگایی مناڵی خۆمان دوبارە دەکەینەوە.\nکتێبەکە لە پاش خێزان دەچێتە بوارەکانی خوێندن و حکومەت و سیستەمی ئابوریی وبوارەکانی ترەوە. لێرەدا دەبێت چەند پرسێکمان لە لا ڕون بێت. لە کاتێکدا کتێبەکە دەیەوێت دیدی تەقلیدی چارەنوسین بگۆڕێت بۆ دیدێکی لیبرال، بەو مانایە کە ئەوە چیدی هێزە دەرەکیەکان نین کە بەبێ توانا و خواستی مرۆڤ چارەیان نوسیوە، بەڵکو هێز و بوارە کۆمەڵایەتییە دونیاییەکانن لە گەڵ دیدی و ئاگایی و توانای مرۆڤەکاندا پێکەوە چارە دەنوسنەوە. کرۆکی ئەم بیرە لیبرالە لەو ڕوانگەیەوەیە کە مرۆڤەکان بەرپرسن لە چارەنوسی خۆیان، یان دەبێت مرۆڤەکان بواریان بۆ بڕەخسێت هەتا ببنە نوسەری چارەنوسی خۆیان.\nئێمە دەزانین کە دیدی لیبرالیزم لە بیری ئەورپیدا بەرامبەر دیدی ئیلاهی یان خودایی گەشەی کرد. کرۆکی دیدی لیبرالیزم لە سەر بنەمای ئازادییە. ئازادی یانی هەبونی دەرفەت و ئاگایی هەڵبژاردن یان توانای بژاردە. هەتا کۆمەڵگا بتوانێت بژاردەی زیاتر بخاتە بەردەم تاکەکان و تاکەکان بتوانن بە باشی بژاردەکان هەڵبژێرن ئەوا باشتر دەبنە نوسەری چارەنوسی خۆیان.\nلەم ڕوانگەیەوە کتێبەکە ڕەخنە لە بیر و ئایدەلۆژیاکانی تر دەگرێت. لە نێویاندا سۆشیالیزم. ڕەخنەکانی لە سۆشیالیزم لە دیدی هایەکەوەیە، کە یەکێکە لە باوانی نیولیبرالیزم. هایەک سۆشیالیزم بە ڕێچکەی کۆیلەیەتی دادەنێت. ئەم دیدە لە دونیای ئەمرۆدا کە نیولیبرال لە قەیراندا لە ژێر ڕەخنەدایە. د. نیاز دیدەکانی تریش ریز دەکات وەک رێگر لە بەردەم ئازادییەکانی تاک، لە نێویاندا ناسیونالیزم. لەم ڕوانگەیەوە تەنها هێندە ئاماژە بە ئەوە دەدات کە یەکێتی و پارتی ناسیونالیزمن. بەڵام حەزم دەکرد زیاتر لە سەر ئەم بوارە بوەستایە. چۆن ناسیونالیزم دەتوانێت بونیادنەر و ڕوخێنەریش بێت. بەڵام لە راستیدا ئایا دانانی یەکێتی و پارتی وەک ناسیونالیست خراپ دەستنیشانکردنی دۆخەکە نیە؟\nکتێبەکە بە زۆر بواردا سەفەر دەکات لە کوردستان. چۆن ئەم بوارانە زۆر لە بڕی بەخشینی توانا ڕەنگە تواناکان سنوردار بکەن. خوێندەواری گرنگە بەڵام جۆری خوێندن گرنگترە. حکومەتداری گرنگە بەڵام کوالتی حکومەت و سیستەمی سیاسیش گرنگە. کەرتی نەوت بەسودە بەڵام ڕەنگە ببێتە مایەی کێشەش. داهاتی گشتی یەکێکە لە کۆڵەکانی بونیادی تاک، بەڵام کاتێک لە هەرێم لە دە ساڵی رابودودا بودجە بونی نیە، ئەوا مانای ئەوەیە هیچ پلانڕێژییەک نیە بۆ داهاتی گشتی و چۆنێتی بەکارهێنانی لە ڕوانگەیەکی ستراتیژییەوە بۆ سودی گشتی.\nد. نیاز زۆر کارامانە کار لە سەر جیندەر دەکات. چۆن ئافرەت زیاتر قوربانی بونیاندە کۆمەڵایەتیی و ئابورییەکانە، کە لە ئەنجامدا دەرفەتەکانی کەمتر دەکەنەوە و بژاردەکانی سنوردار دەکەن.\nلە دوا بەشدا کتێبەکە داوایەکی لە خوێنەرانی هەیە: وەک تاکێکی بەرپرسیار ئەو ڕێگایە تاقیبکەرەوە کە کەمترین تاقیکراوەتەوە لە کوردستان، ئەویش ڕێگای فێربون و زانستە. فێربون تەنها لە پێناو بژێویدا نیە، بەڵکو هاوکاریت دەکات هەتا لە گەردەلوکانی ژیاندا باشتر تێپەڕیت.\nد. نیاز لە کتێبەکەیدا بواری تاک و کۆ پێکەوە گرێدەدات. دەیەوێت تاک بە ئاگابێتەوە لە ئالانگەرییەکانی و چۆن بتوانێت پشت بە خۆی ببەستێت و لەو پێناوەدا خۆی تەیار بکات. کتێبێکە شایستەی خوێندنەوەیە. پرسێکە هەموومان ڕوبەڕوی دەبینەوە، خۆشمان بێت یان ترشمان بێت.


ڤێجا قه ده ره كى فكرى حه تا ب كێماسيا خوه حه سها و زانى تنێ يێك شويشه ل وێده رێ هه بيه و شويشا دوى شويشه يه ك بيه خيالى كو حه قيقه ت ژێرا تنه بى يه!\nوه ل وێ ده رێ بى يه كو حه تمهن نها ئه ڤ دعا هه نێ كريه: «اَللَّهُمَّ أرِنا الْحَقَّ حَقّاً وَالْبَاطِلَ بَاطِلا» - يا ره بى حه قيێ چه وا هه يى وه ره نگ نيشا مه بكه و باطل ژى وه ك چوا هه يى نيشا مه بده.\n12) دژوين نه باشن\nل زه مانێ پێخه مبه ر(صلى الله عليه وآله) دا موسلمان و پێخه مبه ر بخوه ژى ژ ده ستێ ئه بوجه هل گه له ك كه تن طه نگى، ئه بوجه هل ئه وه ئه وێ پێخه مبه ر(صلى الله عليه وآله)ناڤێ فرعه ون لێ دانيى و گوتى: ئه بوجه هل فرعه ونێ ئومه تا منه، ئه بوجه هل ل شه رێ به درێ دا هات كوشتن.\nئه وى كوره ك هه بى بناڤێ «عه كره مه». عه كره مه يێك ژ وا چاركه سا بى ئه وێن پێخه مبه ر خوينا وا حه لال و هه ده ر زانيى و گوتى: ئه گه ر هه وه ئه وه ديتن ل چ حالى دابن ئه وا بكوژن، حه تا كو ئه گه ر ده ستێ وا ب په ردا كه عبێ ڤه بت و خوه ئاڤێتبن به ر په نا مالا خودێ.\nده ما مه كه ه بده ستێ موسلمانا هات گرتن، هه ر چار نه فه ر ره ڤين، عه كره مه ژى خوه گهاند به حرێ و ل قايكه كى صوار بى و چو، ئه ما طوفانێ گرت و كه ت خه طه رێ، ل وى حالى دا سوز و قراردان خوه كو ئه گه ر ڤێجارێ خلاس ببت، بچيت بال پێخه مبه ر و دينێ ئسلامێ قه بول بكت.\nڤيانا خودێ وه ره نگ بى كو ب سلامه ت ژ طوفانێ خلاس ببت. ب وه عدا خوه عه مل كر و چو مه دينێ و ل صالا 8 هجرێ دا موسلمان بى، پێخه مبه ر ژى كه يفا خوه ژێرا ئانى و گوتێ: «مَرْحَباً بِالرّاكب المُهاجِر» - يانى: تو بخێرهاتى ئه ى موهاجرێ صوار.\nپێشيا وێ ژى پێخه مبه ر گوتبى موسلمانا لبال عه كره مه دژوينا نه دن بابێ وى ئه بوجه هل. چكو پێ دژوينا ل مريا، نه رحه تى چێدبت.\nپاش هنگێ هنه ك ژ موسلمانا ده ما عه كره مه دديتان دگوتان: ئه ڤێ هه كورێ دوژمنێ خودێ ئه بوجه هله، ئه وى شكايه تا خوه ئانى بال پێخه مبه ر(صلى الله عليه وآله) و پێخه مبه ر ژى پێشى ئه زيه ت كرنا عه كره مه گرت.


گۆرینی سیستێم گونجاوترە\n" هەلی کار بە خانەنشینکردن ناڕەخسێت"\nیاسای خانەنشینی لەپەرلەمانی عیراق ھەموار کرایەوەو ھەندێک بڕگەی ئاڵوگۆڕی بەسەردا ھات. لەم یاسایەدا ھاتوە کە تەمەنی خانەنشینی لە ٦٣ وە بۆ ٦٠ ساڵی کەم بکرێتەوە. ئەو فەرمانبەرانەی ١٥ ساڵ خزمەتیان ھەیە ئەتوانن لە تەمەنی ٤٥ ساڵیەوە خۆیان خانەنشین بکەن.\nمەبەست و ناونیشان لە ھەموارکردنەوەی ئەم یاسایە رەخساندنی ھەلی کارە. گوایە بەم شێوەیە لە ساڵی ٢٠٢٠ دا ٢٠٢٠٠٠ ھەلی کار دەرەخسێت و لە ساڵی ٢٠٢١ دا ٥٩٠٠٠.\nبێگومان دۆزینەوەی ھەلی کار ئەرکی حکومەتە و لەسەر ھەموومانە کە پرۆژە و بیرۆکەمان ھەبێت بۆ ئەو مەبەستە، بەڵام بە بروای من ئەمە شێوازێکی ھەڵەیە بۆ دۆزینەوەی ھەلی کار.\nئەم بابەتە باش خوێندنەوەی بۆ نەکراوە و تەنھا بۆ رازی کردنی خۆپیشاندەرەکان و دەنگە نارازیەکانە. بەڵام لە ئایندەدا ئەم ھەموارکردنەوەیە گرفتی زۆر زیاتر بۆ حکومەت دروست دەکات. لەبری ھەموارکردنی ئەم یاسایانە با بێین و سستێم بگۆرین.\nبا سیستێمی سۆشیال و بیمەی کۆمەڵایەتی و تەندروستی بچەسپێنرێت.\nبا یەکسانی کۆمەڵایەتی پەیرەو بکرێت.\nھەندێک لە چین و توێژەکانی کۆمەڵگا موچەی جیا جیا وەرئەگرن.\nبۆ نمونە کەم ئەندامان، شەھیدان، زیندانیانی سیاسی، بۆ ماوەیەکی کاتی ئەوانەی بێکارن وە ھەروەھا ئەوانەی بێسەرپەرشتیارن.\nگەربێت و ئەم موچانە ھەمووی بەشێوەیەکی یەکسان و بە سیستیمێکی باشتر یەکبخرێت وە ھەروەھا کەمکردنەوەی موچەی پلەباڵاکان، بەو شیوەیە دەتوانرێت سیستێمی سۆشیال پەیرەو بکرێت و ھەموو تاکێکی کۆمەڵگا موچەیەکی ھەبێت بۆ دابین کردنی بژێوی ژیانی.\nناکۆکم لەگەڵ ئەم ھەموارکردنەوەیە و ئەم جۆرە یاسای رازی کردنانە، کە وەکو بەنجێکە بۆ ھەل و مەرجی ھەنوکەیی و نەک چارەسەری ریشەیی.


دایە بەتوول ئەعزەمی بە دانانی بارمتە ئازاد کرا\n21:35 - 22 March 2022\nهەنگاو: یەکێکی دیکە لە دەستبەسەرکراوانی نەورۆزی شاری سنە دوای ٢٤ کاتژمێر دەستبەسەرکران بە دانانی بارمتە و بە شێوەی کاتی ئازاد کرا.\nبەگوێرەی هەواڵی گەیشتوو بە ڕێکخراوی مافی مرۆڤی هەنگاو، ئێوارەی ڕۆژی سێشەممە ٢ی خاکەلێوە ٢٧٢٢ (٢٢ی مارسی ٢٠٢٢)، دایە بەتوول ئەعزەمی یەکێک لە دەستبەسەرکراوانی نەورۆزی سنە دوای ٢٤ کاتژمێر دەستبەسەرکران بە دانانی بارمتەی ٥٠ ملیۆن تمەنی و بە شێوەی کاتی ئازاد کرا.\nهەنگاو زانیویەتی کە ناوەندە ئەمنییەکان دایە بەتوولەیان بە هۆی لەبەرکردنی جلی کوردی ڕازێنراو بە جامانە دەستبەسەر کردووە. ئاریانا سەلیمی تەمەن ١٤ ساڵان و کوڕەزای دایە بەتوول چەند کاتژمێر پێش ناوبراو دوای ئەوەی بە نووسراوە بەڵێننامەی لێ وەرگیرابوو، ئازاد کرا.\nئەم دوو هاووڵاتییە، ئێوارەی ڕۆژی ڕابردوو لەگەڵ زیاتر لە ٣٠ هاووڵاتی دیکە دوای بەشداری لە ڕێوڕەسمی نەورۆز لە پارکی منداڵانی شاری سنە لەلایەن ناوەندە ئەمنییەکان دەستبەسەر کراون کە تا ئێستا ناسنامەی ١٥ کەسیان بۆ هەنگاو ڕوون بووەتەوە.


لاو تووشی کێشە بووە - Lastensuojelu.info\nکێشەکانى ئاسیف لە دزیکردنەوە دەستیان پێکرد\nئاسیف 12 ساڵان بوو، لە ناو منداڵەکانی خێزانەکەدا لە پاش بچووکترین منداڵیان، ئەم دەهات. دایک و باوکى ئاسیف چەند ساڵێک دەبوو لە فینلەند دەژیان، بەڵام فێرى زمانى فینلەندى نەببوون. ئەوان بەشدارى خولى فێربوونى زمانى فینلەندیان نەکردبوو. خوشک و برا گەورەکانى لە ماڵەوە لەگەڵ ئەواندا نەدەژیان. دوو ساڵ لەمەوبەر دەرکەوت کە ئاسیف خەریکی دزیکردنە لە بازاڕ. لەبەر ئەمە کارمەندى کۆمەڵایەتى بواری منداڵپارێزی کوڕەکە و دایک و باوکى بانگ‌کرد بۆ گفتوگۆکردن لەسەر بابەتەکە. باس لەسەر ئەوە کرا، کە دەرئەنجامەکانى تاوانکردن چییە و بەچ شێوەیەک دەبێت قەرەبووی ئەو تاوانە بکرێتەوە کە ئەنجام دراوە. لە فینلەند منداڵی تەمەن ژێر 15ساڵ نابردرێت بۆ دادگا و سزاش نادرێت، بەڵام بەهۆى ئەنجامدانی تاوانەوە، لایەنی منداڵپارێزی دەتوانێ دەست لە مەسەلەکە وەربدات. هەڵبەت پێویستە خەسارەتی تاوانەکە قەرەبووبکرێتەوە، جا گریمان ئەنجامدەری تاوانەکە تەمەنی لە ژێر 15 ساڵیشەوە بێت. کاتێک کە منداڵ 15 ساڵ پڕدەکاتەوە ئەو ئیتر بەرپرسیارە لە ئەنجامی تاوان و دەتوانرێت بڕیارى غەرامەى بەسەردا بسەپێنرێت. دایک و باوکى ئاسیف بەڵێنیان دا کە لە ماڵەوە گفتوگۆی زیاتر بکەن سەبارەت بە چەندوچوونی مەسەلەکە. کوڕەکە خۆى دەیوت کە هاوڕێیەکی لەخشتەی بردووە و هانی داوە بۆ ئەوەی شت هەڵبگرێت.\nساڵێک دواتر لە قوتابخانەوە پەیوەندى بە منداڵپارێزانەوە کرا. هەڵسوکەوتى ئاسیف لە قوتابخانە زۆر قین لە دڵانە بوو. قوتابیەکانى تر لە هەڕەشەکانى دەترسان. مامۆستاکەى گێڕایەوە، کە ئاسیف زوو زوو توشى شەڕ دەبێت چ لە قوتابخانە چ لە کاتى ئازاددا.\nکارمەندى کۆمەڵایەتى بواری منداڵپارێزی سەرلەنوێ چاوپێکەوتنی لەگەڵ کوڕەکە و دایک و باوکی سازدایەوە. کوڕەکە گێڕایەوە، کە ئەو بەوە تووڕە دەبێت کە پێیدەڵێن قولەڕەش. دایک و باوکیشى باسی ئەوەیان کرد کە ئاسیف لە ماڵیشەوە کاتێک سنووری بۆ دادەنێن یان رێگای لێ دەگرن لە کردنی کارێک، یەکسەر هەڵدەچێ.\nکارمەندى کۆمەڵایەتى پەیوەندى کرد بە مامۆستاکەى ئەسیفەوە، ئەویش بەڵێنی دا کە لە قوتابخانەدا چاویان زیاتر بەسەر ئاسیفەوە بێت و بزانێکن ئاخۆ کەس گێچەڵی پێ دەفرۆشێت. لە گەڵ دایک و باوکیدا باسی گرینگی ئەوە کرا کە خێزان سنوورێکى ئەمنی بۆ منداڵ دابنێت. واتە ئەوەی کە بۆ نموونە ئاسیف رێگای پێ نەدرێت کە بۆخۆی کاتی هاتنەوەماڵی خۆی دیاری‌بکات. دایک و باوکى ئاسیف هەروەها خەمى ئەوەیان بوو، کە ئەوان هاوڕێکانى ئاسیف ناناسن و ناشتوانن پەیوەندى بە دایک و باوکى هاوڕێکانیەوە بکەن ، چونکە لە زمانی یەکتر تێ‌ناگەن.\nلە گەڵ ئاسیف و دایک و باوکیدا بڕیاردرا کە لایەنی منداڵپارێزی، کارى خێزانییان بۆ ئەنجام بدات. هەموو هەفتەیەک چاوپێکەوتن لەگەڵ خێزانەکەدا ساز دەدرا و، ڕێنمایى دایک و باوکەکەش دەکرا بۆ ئەوەی لەسەر ڕێساکانى ناو خێزان رێ‌بکەون، بۆ نموونە لە سەر کاتی گەڕانەوەی ئاسیف بۆ ماڵ و هەروەها ئەنجامدانی فرمانەکانی قوتابخانە.\nلە قوتابخانەدا، کاریگەرانەتر لێپێچینەوە دەکرا لەو حاڵەتانەدا کە یەکێک گێچەڵی بە ئەسیف بگێڕایە، بەڵام هەرچی ئاسیف بوو بگرە لە جاران خراپتر هەڵسوکەوتى دەکرد. لە پۆلدا دەبووە مایەى بێزاریى و نەیدەتوانى هۆش بداتە فێربوون و گوێگرتن. زۆر جار ئاسیف گوێڕایەڵیى مامۆستاکەى نەدەکرد، بەڵکو خۆی تووڕە دەکرد و لە نیوەى وانەکەدا بێ مۆڵەت، لە قوتابخانە دەچوە دەرەوە.\nدایک و باوکى ئاسیف پێکەوە لەگەڵ بەشی منداڵپارێزی و کاربەدەستانى قوتابخانە، شوێنێک تەرخانکراو بۆ فێرکاریى تایبەتیان بۆ ئاسیف دابین کرد، کە لەوێدا هۆشدانە بە فێربوون ئاسانتر بوو. جگە لەمەش، دەرونناسى قوتابخانە تواناى فێربوونى ئاسیفى هەڵسەنگاند. کاتێک کە هۆکارەکانى ئاستەنگی فێربوون ئاشکرا دەبن، دەکرێ بە شێوەی باشتر یارمەتی بە قوتابییەکە بکرێت.\nبۆ ماوەیەک بارودۆخەکە هێور ببووەوە، ئەسیف بەشێوەیەکى ڕێک و پێک دەچوو بۆ قوتابخانە. ئەوە بوو ئینجا کێشە گەورەکان لە کاتی ئازاددا دەستیان پێکرد. ئاسیف و هاوڕێکانی دەستیکرد بە شکاندن و شێواندنى شوێنە گشتیەکان. هەروەها دیسانەوە دزی‌دەکرد. لە ماڵەوە ئاسیف ئەو رێسایانەی پێشێل دەکرد کە لەسەری پێکهاتبوون، ئەمە سەرەڕای ئەو پەیمان و بەڵێنانەی دابووی. لە قوتابخانەش ئاسیف بێ‌مەیل و ماندوو بوو، هیچ تاقەتی جێبەجێکردنی ئەو فرمانانەشی نەبوو کە بۆی دیاری‌دەکران. ئەسیف گۆڕانی بە سەردا هات و قوتابخانەشی هەتابڵێی بۆ سەخت ببوو.\nکارمەندى کۆمەڵایەتى بواری منداڵپارێزی، بە مەبەستى تاووتوێی کێشەکانی کوڕەکە چاوپێکەوتنێکی رێک خست و هەر لەو پێوەندیەشدا دایک و باوکی کوڕەکە و مامۆستاکەى بانگهێشتن کران. لایەنی منداڵپارێز پێشنیارى کرد کە ئاسیف بخرێتە خانەى منداڵانەوە، بۆ ئەوەى بە شێوەیەکى ڕێک و پێک هاتوچۆى قوتابخانە بکات و هەروەها بۆ ئەوەى بتوانرێت بەشێوەیەکى کاریگەرانە کاربکرێتە سەر هەڵسوکەوتە زیانبەخشەکانى. ئەم بیرۆکەیە بۆ دایک و باوکى ئاسیف ترسناک و نامۆ بوو، بەڵا م ئەوانیش لە سەر ئەو باوەڕەبوون کە دەبێت هەرچۆنێک بووە گۆڕانێک لە بارودۆخەکەدا رووبدا.\nپێش دەرکردنى بڕیارەکە، ئاسیف و دایک و باوکى بواریان پێدرا کە برۆنە سەردانی خانەى منداڵان بۆ ئاشنابوون لە گەڵ ئەو شوێنە و دەربڕینی راوبۆچوونی خۆیان لەسەری. هەروەها باسی شێوەی پێوەندیکردنی ئاسیف بە دایک‌وباوکیەوە کرا و، سەبارەت بە کاتی پشووش، وترا کە ئاسیف دەتوانێ لە کاتی پشوودا سەردانی ماڵەوە بکات. هەر کاتێکیش هەست کرا کە پێویستی نەماوە، دەکرێ کۆتایی بەو جێگۆڕکێیە بهێندرێ. لە ماوەى پێڕاگەیشتی جێگردا دایک و باوک بۆ پەروەردەکردنی منداڵەکەیان یارمەتی لە کەسانی گەورەساڵی تر وەردەگرن. بەمەبەستی زاڵبوون بە سەر ئەرکەکانی ژیانی رۆژانەدا کارمەندەکانى خانەى منداڵان دەتوانن یارمەتییەکی باشتر بە منداڵەکە بکەن بەبەراورد لە گەڵ یاریدەدەرییەکانی بەشی چاودێریى کۆمەڵایەتى ئازاد کە پێشکەش بە خێزان دەکرێت. لە ماوەى پێڕاگەیشتنی جێگردا، دایک و باوک لەگەڵ کارمەندەکانى خانەى منداڵان و کارمەندى کۆمەڵایەتى بواری منداڵپارێزی، پێکەوە بڕیار لەسەر مەسەلەکانی پێوەندیدار بە منداڵەکە دەدەن .


سەلاحەدین بەھائەدین: لەکاتی پرسەکاندا گەرم دەبین بۆ یەکڕیزیی و دواتر ساردەبینەوە – کوردی – RojNews.News\n02/03/2020 - 4:48:32 pm\nپێنجشەممە, 5 أكت 2017 – 12:23\nئەمینداری گشتی یەکگرتووی ئیسلامی هیوای خواست، لەدەستدانی مام جەلال کە خەمێکی گەورەیە بکرێتە دەرفەتێک بۆ تەبایی و ئاشتی، وتیشی: بەداخەوە تەجروبەمان زۆرە لەکاتی پرسەکاندا گەرم دەبین بۆ یەکڕیزیی و دواتر سارد دەبینەوە.\nئەمڕۆ سەلاحەدین بەهائەدین، ئەمینداری گشتی یەکگرتووی ئیسلامی، بەشداری لە پرسەی جەلال تاڵەبانی (مام جەلال)، سکرتێری گشتی یەکێتی نیشتیمانی کوردستان و سەرۆک کۆماری پێشووی عێراق-دا کرد و لێدوانێکی ڕۆژنامەوانیی دا.\nلە لێدوانەکەیدا سەلاحەدین بەھادین، ئاماژەی بەوەکرد، کە مام جەلال کەسایەتییەکی گرنگی مێژووی خەباتی کوردایەتی بوو، لە دەستدانیشی خەسارەتێکی گەورەبوو.\nناوبراو، وتیشی:”ھیوادارین کۆچی دوایی مام جەلال، کە خەمێکی گەورەیە، بکرێتە دەرفەتێک بۆ تەبایی و یەکڕیزیی گەلی کورد، ھەرچەند بەداخەوە تەجروبەمان ھەیە لە پرسەکاندا گەرم دەبین بۆ یەکڕیزیی و دواتر سارد دەبینەوە”.\nئەمینداری گشتی یەکگرتوو، وتیشی:”ھیوا لەدەست نادەین، ئەگەر ئیرادە ھەبێت یەکڕیزی دروست دەبێت”.\nهەڵەبجەییەکان لە مەزاری شەهیدان ماتەم بۆ مام جەلال دەگێڕن


رۆژنامەگەریی لە باشووری کوردستان : چاوی گەل\nنوسەر : رەزا شوان لەبەرواری : شوبات - 7 - 2021\nنوسینی: سەردەم سەلـۆ\nوەرگێرانی: رەزا شوان\nمیدیـای کوردیـش تـووشی ئـەم رۆڵـە نـەرێنییەی دەسەڵات بـووە. باشووری کوردستان باشـترین نموونـەی ئەم راستیـیەیە. دەسەڵاتی سەرمایەداری، میدیـای تایبەتی بە خۆی دروست دەکات. بە مەبەستی پەردەپۆشکردنی گەندەڵییەکانی و فایلەکانی لەبەردەم رای گـشتیدا، بۆ پاراستـنی دەسەڵاتـەکـانی. گەلیـش بەو ئاقـارەدا ئاراسـتە دەکـات کـە خـۆی دەیـەوێ. نەک بۆ ئـەو دۆخـەی سیاسییەی لە ئەنجـامی گەنـدەڵـیی دەسەڵاتیـدا. پێـوەی دەناڵێنن. دەبینین دەسەڵاتدارانی هەر دەوڵەتێک میدیای تایبەت بە خۆیان دادەمەزرێنن. بودجـەیەکی زەبەلاحیشی بۆ تەرخان دەکەن، بەڵام نـەک لە پێـناوی جێبەجێکـردنی ئەو پێـوەرانەی کـە پێویستە لە میـدیادا هـەبن. بەڵکـو لەسـەر بنەمـای بەرژەوەنـدییەکـانی دەسەڵات بە ئامانجی هەڵکێشان و پڕوپاگەندە بۆی. بۆ پەردەپۆشکردنی گەندەڵییەکانی و ریکـلامکـردن و درۆهـەڵبـەسـتن بـۆ سـیاسەتـەکـانی. بەپـێی ئـەم بنەمـایە هەمـوو دەسەڵاتـدارە حوکـمڕانەکـان، دەزگـای میـدیـایی تایبـەت بە خۆیـان هـەیە. شەو و رۆژ لە پێـناوی پاراستـنی ئەم دەسەڵاتـەیـانـدا کاردەکـەن. لە ئەنـجـامی سیاسەتەکـانی ئەم دەسەڵاتدارە حوکمڕانانەدا. رۆژانە دەزگاکانی ئەو میدیایانەی کە لەژێر چەتری میدیای ئـازاد و دیمـوکـراتیـدان، رووبـەڕووی فـشار و گـرتـن دەبنـەوە، بـواریـان نـادەن کـە بەدواداچوون بـۆ رووداوەکـان بکەن، بە شـێوەیـەکی گشتیش بـگەن بە زانیارییەکان. رێگاشـیان پێـنادەن کە لێکـۆڵیینەوەکـانیان دەربـارەی گەنـدەڵییەکـانیان بڵاوبکـەنەوە.\nلە باشـووری کوردستانـدا، میدیـای ئـازاد، رووبـەڕووی هەمـوو تەنگـپێهەڵچـنیـنێک بوونەتەوە، وەکو تونـدوتیژی و گرتن و رێگرتن لێیان لە رووماڵکردنی رووداوەکان، لەوانەشـە هەنـدێ جـار ئەشکەنجەیـان بدەن و بشیان کـوژن. چەنـدین نموونە هـەن، دەربارەی ئەو رۆژنامەنووسانەی کوشتیانیان لە ئەنجامی ئەوەی کە پەردەیان لەسەر هەنـدێ لە فـایلەکـانی پەیـوەنـدی بە گەنـدەڵی و بە دزی لە دەسـەلاتـدا لادان. تا ئێستا دەسەڵاتـداران و دەسەڵاتی دادگایی و یاسایی، هـیچ بە دواداچـوون و لێکۆڵینەوەیەکی دادپەروەرانەیان، لە چۆنییەتی شەهیدکردنی ئەو رۆژنامەنووسانە نەکردوون. بەڵکو لە ماوەیـەکی زۆر کورتـدا کۆتاییان بە لێکۆڵیینەوەیەکی بێ لیکـۆڵینەوە هـێنا. چونکە لای هەموو خەڵکی روونە کە بکوژەکانیان چ لایەنێکن. لەوانەش:” سـۆرانی مامە حەمە، زەردەشـت عـوسمان، کـاوە گەرمیانی، ویـدات حوسـین، عەبـدولستار تاهـیر شەریف“\nسەرۆکی پەرلەمانی کوردستان، دکتۆر (رێـواز فایـق) لە کۆنفـراسی ساڵانەی سەنتەری میـترۆ بۆ خستنەڕووی، ئامارو رووداوە تونـدوتیژی و گـرتن و پێشێلکارییەکانی دژ بە رۆژنامەنـووسـانی کوردسـتان، لە کۆنگـرەیەکی رۆژنامەوانیـدا کە سەنتەری میـترۆ لە رۆژی (١٦/ یانـوار/ ٢٠٢١) لـە شـاری سلـێمانی بـۆ ئـازادی رۆژنـامـەیی سازیکـرد، رێـواز فایـق راگەیانـد و وتی:”حـیزبەکان میدیـای تایبـەتی خۆیان هـەیە، گـەل هەستی پێکردووە و ئەم شـتە دەزانێت، لایـەکی کەشەوە، ئەو میدیـایەش کە ناوی خـۆی نـاوە میدیـای ئـازاد، لە لایـەن حـیزبەکـانەوە پاڵپـشتـیان لێـدەکـەن، تا کـارە نایاساییـەکـان و بڵاوکردنەوەی گەندەڵییەکانیان بشارنەوە” وتیشی:”کە میدای حیزبی سێبەر و کڕدراو و زاڵـە، میدیـای ئازادیـش لە پاشەکشە دایە” رێـواز فایـق پێـیوایە:”زۆر لە میدیـاکان بە پـارەی دزراو و بـە پـارەی سیاسییەکـان دامـەزراون. هـەر لەبـەر ئەوەشـە کـە دۆخـی رۆژنامەنووسی لە پاشەکشە دایە” ئەوەشی وت:”لە رووی میدیاییەوە دەبێت، ئێـمە لە هەرێـمی کوردستان، هەمـوو ساڵێک بڵـێین خۆزگـەمان بە پـار” دکـتۆر رێـواز ئاماژەی بەوەش دا و وتی:”لە بەرامبەر ئەمـەدا میدیـای ئازاد هـەیە، ئەویش چاو و گوێی گەلە، بەڵام لە ئێستادا لە لاوازتـرین بارودۆخـدا دەژی.. دەتوانین بڵێین لاواز کراوە، بەرانبەر بەمەش ئەوانـەی لە لایەن حـیزبەکـانەوە پاڵپـشتیان لێـدەکەن بەهـێزبـوونە” راسـتە کە میدیـای ئـازاد چـاو و گـوێی گەلـن.. بەڵام ریواز خان باش ئەوەش دەزانێت، کە لەلایەن هـەردوو حـیزبی دەسەڵاتـدارەوە چـاو و گـوێی میدیـای ئازادیان گـرتوون، کە یەکێکیان یەکـیتی نیشتمانی کوردستانە، کە خـۆی ئەنـدامێکی باڵای سەرکـرداییەتی. ئەی بـۆ ئەم راستییانە لە دانیشتنەکان و لە کۆنفـرانسەکانی حـیزبەکەی و لە دانیشتنەکانی پەرلەماندا باس ناکات؟ گەر هـیچیشی پێنەکرێت و زۆرینەش لەگەڵیدا نەبن. دەبێتە هەڵـوێستێک بۆی.\n(*)ئەم بابەتە، لەلایەن نووسەر (سەردەم سەلـۆ) وە، بە زمانی عـەرەبی لە ژیـر نـاوی (الصحـافـة في باشـور کوردسـتان.. إمـا إعـلام السلطـة أو لاعـمل صحـفي ) کە لە رۆژی (٤/ یانـوار/ ٢٠٢١) دا، لە سـایـتی (انبـاء ـ وکالـة انباء هـاوار) دا بـڵاوی کـردۆتـەوە. بە دەستکارییـەکی زۆرەوە لە عـەرەبیـیەوە وەرمگـێڕاوە بـۆ سـەر زمـانی کـوردی.\nرەزا شـواننەرویـج: ٦/ یانـوار/٢٠٢١


ئەمریكا، گیانلەدەستدان بەهۆی كۆرۆناوە 11 هەزاری تێپەڕاند – تۆڕی میدیایی خەڵک\nئەمریكا، گیانلەدەستدان بەهۆی كۆرۆناوە 11 هەزاری تێپەڕاند\n2020/04/07 - 8:45 PM\nزانكۆی “جۆنز هۆبكنز”ی ئەمریكایی ڕایدەگەیەنێت، ژمارەی ئەوانەی لە ویلایەتە یەكگرتووەكان بەهۆی كۆرۆناوە گیانیانلەدەستدا، 11000 كەسی تێپەڕاند.\nئەمڕۆ سێ شەممە، زانكۆی “جۆنز هۆبكنز”ی ئەمریكایی، ئامارێكی نوێی لەبارەی تووشبوان بە ڤایرۆسی كۆرۆنا لە ویلایەتە یەكگرتووەكان بڵاوكردەوە و تێیدا ئاماژەی بە گیانلەدەستدانی زیاتر لە 11 هەزار كەس كرد.\nزاكۆكە دەڵێت”ژمارەی تووشبوان بە ڤایرۆسی كۆرۆنا لە ئەمریكادا گەیشتۆتە 368533 كەس، ئەوانەی نەخۆشییەكەشیان پەڕاندووە و چاكبوونەتەوە 19972 كەسن.\nبڵاوبوونەوەی ڤایرۆسی كۆرۆنا زۆرێك لە وڵاتانی جیهانی ناچاركرد سنورەكانیان دابخەن، گەشتە ئاسمانییەكانیان ڕابگرن، قەدەغەكردنی هاتووچۆ بسەپێنن، پرۆسەی خوێندن ڕابگرن، زۆرێك لە چالاكییەكان هەڵبوەشێننەوە، ڕێگە لە گردبوونەوە گشتییەكان بگرن، و مزگەوت و كڵێساكان دابخەن.\nبەپێی دوایین ئامار، لەئێستادا 1.379.040 حاڵەتی توشبوون بە ڤایرۆسی كۆرۆنا لە جیهاندا تۆماركراوە، لەو ژمارەیەش 294399 حاڵەتی چاكبوونەوە و 78114 حاڵەتی گیانلەدەستدانیش بەهۆی ڤایرۆسەكەوە تۆماركراوە.\nژمارەیەك نەخۆشی كۆرۆنا لە سلێمانی چاكبوونەوە\nژیاندۆستی36 خولەک پێش ئێستا


پەرلەمانی عێراق لە كۆبونەوەی ئەمڕۆدا تاووتوێی دەردی ماسییەكان دەكات – تۆڕی میدیایی خەڵک\nپەرلەمانی عێراق لە كۆبونەوەی ئەمڕۆدا تاووتوێی دەردی ماسییەكان دەكات\n2018/11/08 - 12:39 PM\nئەندامێكی ئەنجومەنی نوێنەریانی عێراق رایدەگەیەنێت، ئەنجومەنی نوێنەران لەسەر چەند پرسێك كۆدەبێتەوە.\nدوای نەگەیشتن بە هیچ ئەنجامێك لە كۆبونەوەكەی رابردوو، بڕیارە ئەمڕۆ ئەنجومەنی نوێنەرانی عێراق كۆببێتەوەو پرسی بودجەش تاوتوێ ناكەن.\nسەلیم شوشكەیی ئەندامی ئەنجومەنی نوێنەرانی عێراق بە (خەڵك)ی راگەیاند، كاژمێر 1 پەرلەمان كۆدەبێتەوە و دەنگ لەسەر ئەو لیژنانە دەدرێت كە دانەمەزراون.\nوتیشی” پەرلەمان گفتوگۆ لەسەر ئەو ماسییانە دەكات كە بە هەرەوەز دەردیان بۆ هاتووە و بۆ ئەو مەبەستەش وەزیرەكانی تەندروستی و كشتوكاڵ و ژینگە بانگ دەكرێن”.\nسەبارەت بە گفتوگۆكردن لەسەر بودجە ناوبراو رایگەیاند، بودجە دواخراوە بۆ رۆژی دوو شەممەی داهاتوو بۆ ئەوەی ئێمە لەناو خۆماندا پێشنیارەكانی خۆمان رێكبخەین.\nئاشكراشیكرد، بێ هیوا بووین لەوەی پڕۆژەی بودجە بگەڕێتەوە بۆ حكومەت، بەڵام ئەوان رازی بوون كە لیژنەیەكمان هەبێت و سەرنج و پێشنیارانەی هەمانە بیانخەینەڕوو.


پێشمەرگە و سوید - Radio Sweden Kurdish - رادیۆی سوید Radyoya Swêdê | Sveriges Radio\nMargot Wallström (S), utrikesminister, svensk militär under övning i Malmö. Foto: TT\nپێشمەرگە و سوید\n"هاوکاری لە ڕێگەی پەروەردەی لەشکریەوە دەکەین"\nبڵاو کرایه‌وه måndag 12 januari 2015 kl 14.19\nحکومەتی سوید پێشنیازی کردووە هاوکاری پێشمەرگەی کوردستان لە باشووری کوردستان دژی گرووپی تیرۆریستی دەوڵەتی ئیسلامی کە بە داعش ناسراون بکات.\nئەم هاوکاریە بەپێی پێشنیازەکە بریت دەبێت لە ناردنی کەسانی بەئەزموونی سەبازی کە لەو بوارەدا پەروردەی لەشکری پێشمەرگە بکەن و هاوکاری پێشمەرگەبن. ئەم پێشنیازە وەزیری دەرەوەی سوید مارگۆت ڤاڵستروێم دوێنی لە کۆنفرانسی ساڵانەی گەل و هێزی سەبازیدا کە سەرۆک پارتەکان، بەرپرسی هێزەسەربازی و بەرپرسانی ئاسایشی سوید و نوێنەرانی سیاسەتی بەرگری سوید لێی ئامادە بوون ڕایگەیاند.\nمارگۆت ڤاڵستروێن ڕوونیکردەووە کە بۆ ئەوەی ڕووبەڕووی چەکدارانی گرووپی تیرۆریستی دەوڵەتی ئیسلامی ببنەوە، ئێمە دەتوانن هاوکاری پێشمەرگەت لە پەروەردەی لەشکریدا بکەین.\n- مارگۆت ڤاڵستروێم ووتی. ئێمە دەتوانین پێش هەموو شتێک هاوکاری پێشمەرگە لە ڕێگەی پەروەردەی لەشکریەوە بۆ ئەوی بتوانن رووبەڕبەڕوو چەکدارانی دەوڵەتی ئیسلامی کە بەداعش ناسراون ببنەوە. لە ئێستادا ئێمە مەبەستمان ئەوەیە کە بەهەمووشێوەیەک شیکاری لەسەر پرسەبکرێت بەبێی ئەوەی لە بنچینەی بیروبۆچوونمان لابدەین، کە ئەویش چارەسەری سیاسی وهاوکاری مرۆییە.\nجێگەی ئاماژەیە هاوکاری کردنی پێشمەرگە لە ڕوانگەی پێشنیازەکەوە بەهەماهەنگی لەگەڵ وڵاتی فینلەندا دێتە ئەنجامدان. هەروەها لەم کۆنفرانسەدا ڤاڵستروێم تیشکی خستە ئەوەی ئەم هەوڵە بۆ هاوکاری کردنی پێشمەرگە لە ژێر پرۆسەی سەربازی وڵاتی ئەڵمانیادا کە ئێستا لەگەڵ پێشمەرگەدا بەڕێوەی دەبەن ئانجام دەدەرێت. لەئێستادا بەرپرسی پەیوەندیەکانی دەرەوەی حکومەتی هەرێمی کوردستان بەسەردانێک لە وڵاتی سویدە و بڕیارە هەر ئەمڕۆ چاوی بە وەزیری دەرەوەی سوید مارگۆت ڤاڵستروێم بکەوێت. بۆ وەرگرتنی لێدوان سەبارەت بەم پێشنیازەی وڵاتی سوید پەیوەندیمان بە نوێنەرایەتی حکومەتی هەرێمی کوردستان لە سوید کرد، بەڵام ئاماددە نەبوون هەتاوەکو پاش کۆبوونەوە لەگەڵ وەزیری دەرەوەی سویددا هیچ لێدوانێک بدەن. هاوکات وەزیری دەروەی سوید مارگۆت ڤاڵستروێم دوێنی تیشکی خستە سەر چۆنیەتی هاوکاریکردنەکە.\n- مارگۆت ڤاڵستروێم دەڵێت. ئێمە مەبەستمان ئەوە نیکە کە هێزێکی بەربڵاوی سەربازی بنێرین، بەڵکو چەند ڕاوێژکارێکی سەربازی دەنێرین بۆ ئەوەی پەروەردەی پێشمەرگە لەباری چالاکیدا بکات.\nباشە ئەو پەروەردە لە شکریە لە چی پێکدێت؟\n- مارگۆت ڤاڵستروێم وتی. ئەمە پەروەردەیەکی لەشکریە بۆ ئەوەی پێشمەرگە چالاکتر بێت. هەروەها ئەو ئەزموونەی وڵاتی سوید هەیەتی بگەیەنێت. ئێمە بۆ ڕووبەرووبونەوەی ئەو هەوڕەشانەی کە چەکدارانی گرووپی تیرۆریستی دەوڵەتی ئیسلامی لەسەرمانی دروست دەکەن دەبێت بە شێوەیەکی چالاکتر بەرەنگاری ببینەوە و ڕێگری لێبکەین. لەهەمان کاتدا هەموو هەل و مەرجێکمان بۆ چۆنێتی هاوکاریکردن هەڵسەنگاندووە.\nهەتاوەکو ئێستا حکومەتی سوید بەهیچ شێوەیەک مەیلی ناردنی سەربازی بۆ عێراق نەبوو، لە ئێستاشدا هیج شەرنجێکی نیە لەسەر هەمان بابەت. بەڵام لەلایەن پارتەکان سویدوە هەڵوێستی جیاجیا هاتۆتە ئاراوە. بۆنمونە هەر لەسەرتاوە پارتی لیبراڵی گەل دەیویست هاوکاری سەربازی و تەنانەت چاک بۆ کوردستان ناردنیش. لە ئێستادا پارتی چەپ ڕەتکرنەوەی ئەو پێشنیازەی حکومەتی سوید ناکات. ستیگ هێنریکسۆن وەتەبێژی سیاسەتی بەرگری و ئەندامی لیژنەی بەرگریە پارتی چەپە لە پەرلەمانی سوید. هینریکسۆن جەخت لەوە دەکاتەوە کە ئەان پێویستیان بەزانیاری زیاتر لەسەر ئەو پێشنیازەی حکومەت.\n- ستیگ هینریکسۆن دەڵێت. ئەم پێشنیازەی حکومەت وەک هەواڵێکی نوێیە بۆ ئێمە. لە ئێستادا ئەو پێشنیازە ڕەت ناکەینەوە، بەڵکو دەبێت لە نزیەکەوە لێکۆڵینەوەی لەسەر بکەین. لەهەمن هاتدا زۆر گرنگە کە هاوکاری پێشمەرگە دژی دەوڵاتی ئیسلامی، داعش بکرێت.\nبەڵام ئێوە پێشتر ڕاتان گەیاندووە کە پشتگیری لە شۆڕاشی چەکداری ناکەن، چی بیرو بۆجوونێکتان لە ئێستاد هەیە؟\n- ستیگ هینریکسۆن دەڵێت، بێگوومان ئەمە زۆرگرنگە کە بزانرێت ئەم ئەرکە لە ڕێگەی نەتەوەیەکگرتووەکانەوە بەڕێوە دەبرێت یان نا، ئەو ئەو کات ئێمە دژی شەڕی چەکداری نەبووین، بەڵام ئەم پێشنیازە لە ئێستادا باس لە پەروەردەی لەشکری دەکات نەوەک بەشداریکردنی شەڕە، وەک باسمکرد، ئەم پێشنیازە نوێوە و پێویستی بە وەردەکاریە.\nپارتی مۆدێرات بەهەمان شێوە ئەم پێشنیازە ڕەت ناکەنەوە. بەڵکو بۆ یەکلایکردنیەوە هەڵوێستیان بەهەمان شێوەی پارت چەپ پێویستیان بەهەڵسەنگاندنی زیاترە. کارین ئێنسروێم و ئەندام پەرلەمانی پارتی مۆدێراوتە، هاوکات وتەبێژی سیاسەتی دەروەی هەمان پارتە. جێگەی ئاماژەی کە کارین ئێنستروێم وەزیری بەرگری پێشووی سوید بوو. ئێنستروێم ڕوونیدەکاتەوە کە گرنگە سوید بەرەنگاری تیرۆریستان و گرووپی تیرۆریستی دەوڵەتی ئیسلامی ببێتەوە.\n- کارین ئێنستروێم دەڵێت. سەرەتا دەمەوێت ئەو بڵێم کە زۆر گرنگە وڵاتی سوید لە ڕووبەڕووی بوونەوەی تیرۆر و گرووپی تیرۆریستی دەوڵەتی ئیسلامی لە عێراق و جیهاندا ببێتەوە، بەتایبەت بۆ ڕاگرتنی ئەو شێوازە گەشەکردنە ترسناکەی ئەو گرپووپە ئەنجامیانداوە. دوێنی ئێمە ئەو پیشنیازەی حکومەتمان بیست، بۆ ئێمەش هەر نوێ بوو لەبەر ئەوە پێویستمان بە زانیاری زیاتر هەیە کە ئەمە لە ڕوانگەی کردارەوە چی ئەگەیەنێت. هەروەها لە ڕوانگەی ئاسایشی وڵاتەوە هەسەنگاند ئەنجام بدەین. هەروەها ئەم پێشنیازە بە چی شێوەیەک ئەنجام بدرێت. بێگومان دووباری دەکەمەوەی کە وڵاتی سوید گرنگە هاوکاری بکات بەڵام وەک باسمکرد بۆ هەڵوێستی یەکجاریمان لەسەر ئەم پێشنیازە پیویستیمان بەزانیاری زیاترە.


کوردیپێدیا - 📅 کڕۆنۆلۆژیای رووداوەکان - 09-08\n01020304050607080910111213141516171819202122232425262728293031 - 010203040506070809101112 - 20202019201820172016201520142013200720041995198819831981198019771972195519191515\n📂 09 August ▾\nلە چالاکییەکانی ئەمڕۆ: 09-08-2020\n- ئاگرەکەی چیای گابار، کە دەوڵەتی تورک بە ناوچەی ئەمنیی تایبەتی راگەیاندووە، ماوەی 4 رۆژە بەردەوامە. هاوکات ئاگریش بەردرایە سنووری دارستانی دێرولزەعفەران لە ئارتوکلوی مێردین.\n- وریا دڵ ئەنگیز چالاکی مەدەنیی خەڵکی مەریوانمەریوان، بۆ تێپەڕاندنی ماوەی زیندانییەکەی رەوانەی زیندانی ئەو شارە کرا. لقی 101ی دادگای ئینقلابی کەیفەریی 2ی شاری مەریوان، ئەو چالاکە مەدەنییە کوردەی بە تۆمەتی تێکدانی نەزمی گشتی بە 4 مانگ زیندان و لێدانی 24 زەربە قامچی مەحکووم کردووە.\n- عەلی ساکنی پارێزەری خەڵکی سەقزسەقز کە مانگی پێشوو بۆ ماوەی 8 رۆژ دەستبەسەر کرابوو، تۆمەتی ”سیخوڕی“ خراوەتەپاڵ و سەرلەنوێ دەستبەسەر کرایەوە.\n- بوومەلەرزەیەک بە هێزی 5.1 پلە بەپێی پێوەری رێختەر لە پارێزگای کرماشانکرماشانی رۆژهەڵاتی کوردستان روویدا.\n- هێزە چەکدارەکانی ئێران لە بەرزاییەکانی سنوور پۆلێک کۆڵبەرکۆڵبەریان داوەتە بەر لێدان و کوتان و لە ئەنجامدا کۆڵبەرێک بە سەختی بریندار بووە. هەواڵنێری هەنگاو لە شاری پاوە رایگەیاند کە، کۆڵبەرێکی تەمەن 16 ساڵ بە ناوی “موبین حوسێنی” کوڕی سیرووس و خەڵکی گوندی “دووریسان” لەلایەن هێزە چەکدارەکانەوە بە قونداغی چەک لە سەر و چاوی دراوە و بریندار کراوە.(بڕوانە فایلی پەیوەندیدار)\n- هێزە ئەمنییەکانی حکوومەتی ئێران لە گەڕەکی کەریم ئاوای سەقز یەکێکی دیکە لە بەندکراوە هەڵاتووەکانی بەندیخانەی ئەو شارەیان بە ناوی ”محەمەد کەریمی“ سەر لەنوێ دەستبەسەر کردووەتەوە.\n- فڕۆکە جەنگییەکانی دەوڵەتی تورکی داگیرکەر ناوچەی پیربولا-یان لە حەفتانین بۆردومانکرد. بەهۆی ئەو بۆردومانەوە ئاگر بەربوویە پوش و پاوان و دارستانی ناوچەکە.\n- وەزارەتی تەندروستیی هەرێمی کوردستان دوایین ئاماری نوێی کۆرۆنای بڵاوکردەوە و بەپێی ئامارەکان 542 تووشبووی نوێ دەستنیشانکراون و 17 تووشبووش گیانیان لەدەستداوە کە 10 کەسیان لە هەولێرهەولێر بوون.\n- 8 ئەندامی ئەنجومەنی پارێزگای هەولێر و زیاتر لە چوار فەرمانبەر تووشی کۆرۆنا بوون، ئەمەش ئاستەنگی بۆ کاروباری رۆژانەی ئەنجومەن دروستکردووە.\n- ئاژانسی پاراستنی هەرێمی کوردستان رایدەگەیێنێت، وا بڵاوکراوەتەوە کە کەسێک بەناوی دانا مەنمی ئاژانسی پاراستن بەوە تۆمەتبار دەکات لەنێو شاری سلێمانی لێیانداوە. ئێمە ئەو جۆرە رەفتارانە ئیدانە دەکەین و دوور و نزیک پەیوەندی بە ئاژانسی پاراستنەوە نییە.\n- بومەلەرزەیەک بەگوڕی 5.1 پلە رێختەر ناوچەکانی گەرمیانگەرمیان و خانەقینخانەقین دەهەژێنێت. چەقی بوومەلەرزەکە لە رۆژهەڵاتی کوردستان بووە و 50 کیلۆمەتر لە کەلارکەلار دووربووە.\n- تەڤگەری ئازادیی کۆمەڵگای کوردستانتەڤگەری ئازادیی کۆمەڵگای کوردستان لە بەرامبەر دەستگیرکردنی ئەندامەکانیان لە لایەن پارتی دیمۆکراتی کوردستانەوە، هەڵوێستێکی توندی نیشاندا و وتی، ئەمجارە پارتی بۆی ناچێتەسەر و هەڵوێستی جیاوازمان دەبێت و چالاکی فراوان ئەنجام دەدەین.\n- دوای سێ ساڵ لێکۆڵینەوە لە دۆسیەی دیارنەمانی 3 ملیار دینار لە بەڕێوەبەرایەتی جێبەجێکردنی سلێمانیسلێمانی، ئەمڕۆ دادگای سلێمانی سزای شەش ساڵ زیندانی بەسەر بەڕێوەبەر و کارمەندێکی بەشی ژمێریاری بەڕێوەبەرایەتییەکەدا سەپاند و چوار بەرپرس و کارمەندێکی دیکەشی ئازادکرد.\n- بەپێی قسەی عەلی حەمەساڵح، سەرۆکی فراکسیۆنی گۆڕان لە پەرلەمانی عێراق، لە شەوی رابردوەوە تیمێکی وەزارەتی ناوخۆوەزارەتی ناوخۆی عێراق چونەتە مەرزی باشماخ و لەگەڵ گەیشتنی تیمەکە، ئەو قاچاخچێتییەی لە خەتی ئاسایش لە باشماخەوە دەکرا وەستا، بەڵام ئێوارەی ئەمڕۆ یەکشەممە دەستپێدەکاتەوە.\n- بەر لە دوو رۆژ لە گوندی ریزی سەر بە ناوچەی گرێ سپیگرێ سپی لە باکور و رۆژهەڵاتی سوریا هاوڵاتیەک بە ناوی عەبدوڵڵا شەهادە لە لایەن چەتەکانی دەوڵەتی داگیرکەری تورکەوە رفێندرابوو، ئەمڕۆ دوای دوو رۆژ لە رفاندنی، تەرمەکەی لە سەر رێگای گوندی ریز دۆزرایەوە.(بڕوانە فایلی پەیوەندیدار)\n- وەزارەتی بەرگری تورکیا بڵاویکردەوە، سەربازێکی تورکیا لە ناوچە سنوورییەکانی باکوری عێراق و تورکیا کوژرا و سێی دیکەش برینداربوون.\n- وەزیری بەرگری تورکیا، خلووسی ئاکار، سەردانی ناوچەکانی هاوسنووری عێراقی کرد و ئه و هێزانەی بەسەرکردەوە، کە لە ناوچە سنوورییەکان بڵاوەیان پێکراوە.\n- فاشیستەکانی تورک هێرشیان کردە سەر بارەگای پارتی دیموکراتیکی گەلان (هەدەپەهەدەپە) لە ناوچەی باقر کۆی ئیستەنبول و بەهۆی هێڕشەکەوە دەرگا و پەنجەرە و شوشەکانی بارەگاکە شکێنران و هەروەها پیساییان لە بەردەم دەرگای بارەگاکەدا کردبوو. لەسەر هێرشەکە تەنها یەک کەس لە هێرشبەرەکان بە ناوی س. ئە دەستگیرکراوە.\n1. 👁 دەستپێشخەری رۆڵەکانی ئاگر لە بارەی زنجیرە چالاکیەکیانەوە راگەیێراوێکی بڵاو کردەوە\n2. 👁 روونکردنەوەیەک لە ئاژانسی پاراستنەوە 09-08-2020\n3. 👁 سوپای تورک تارومارکرا: 34 داگیرکەر سزادران\n4. 👁 ڕاگەیەندراوی شانەی قەیرانەکانی کەرکوک سەبارەت بە قەدەغەی هاتووچۆ\n5. 👁 کەجەکە: ئازاری گەلی لوبنان بە ئازاری خۆمان دەزانین\n6. 👁 یەپەسە ژن لە دژی 4 ئۆتۆمبێل و ناوچەیەکی سەربازی و کارگەیەک چالاکییان ئەنجامدا\n- بەبڕیاری پارێزگاری ئامەدئامەد قەدەغەی هاتوچۆ لە 13 گوندی سەر بە سێ ناوچەی ئامەد لە باکوری کوردستان راگەیەندرا و ئۆپەراسیونی سەربازی لەو گوندانە دەستیپێکرد.\n1. 👁 هاوردەکردنی زێڕ ساڵانە بۆ نیوە دادەبەزێت\n1. 👁 رەنجبەر؛ دووتوێیەکی تایبەتە بەیادی 36 ساڵەی شەهیدبوونی شاعیر و پێشمەرگە جەمیل رەنجبەر\n1. 👁 نامەی هێرۆ ئیبراهیم ئەحمەد بۆ عەبادی لەبارەی نەوتی کەرکوک\n1. 👁 پێشکەفت زوهێر خالید\n- سەرۆک وەزیرانی عیراق کۆمەڵێک بڕیاری گرنگ و چاوەڕوان نەکراوی دەرکرد، کە بەپێ بڕیارەکان، هەرسێ جێگرانی سەرۆک کۆمار و هەروەها هەرسێ جێگرانی سەرۆک وەزیران و بریکاری وەزارەتەکانی لە پۆستەکانیان دوورخستووەتەوە.\n2. 👁 جەعفەر ئیمنیکی بەیاننامەیەکی توندی لەدژی یوسف محەمەد بڵاوکردەوە\n3. 👁 کۆسرەت رەسوڵ نامەیەک ئاڕاستەی هێزەکانی پێشمەرگە دەکات\n1. 👁 فرهاد حسكة (محمد جاسم)\nتەرمی دەنیز فرات\n- تەرمی دەنیز فرات دوێنێ لە کەمپی پەنابەرانی مەخمورەوە گەیەندرایە شاری هەولێرهەولێر و لەوێشەوە بە کاروانێکی دەیان ئۆتۆمبێلی گەیەندرابووە بناری قەندیلقەندیل، سەرلەبەیانی ئەمڕۆش بەکاروانێکی سەدان ئۆتۆمبێلی و ژمارەیەکی زۆر لە خەڵکی باشوری کوردستان و ئاوارەکانی کەمپی مەخمور و هەروەها بە مەراسیمیکی سەربازی لەلایەن گەریلاکانی HPG ەوە لە گۆڕستانی (شەهید محەمەد قەرەسونگور) ەوە بەرەو شاری وانی باکوری کوردستان بەڕێکرا.\n- هێزەکانی پێشمەرگە چیای شەنگال و ناوچەکانی دەوروبەری کۆنتڕۆڵدەکات و رێگایەکی ئارام بۆ دەربازکردنی ئاوارەکان دابیندەکات.\n- دوو گوللە هاوەن لە دوو گەڕەکی کوردنشینی شاری حەسەکەحەسەکە کەوتە خوارەوە و لە ئەنجامدا (7) هاوڵاتی مەدەنی بریندار بوون.\n- هێرۆ ئیبراهیم ئەحمەد و نەوشیروان مستەفانەوشیروان مستەفا دەربارەی پرسی پارێزگاری سلێمانیسلێمانی کۆبوونەوە.\n- بەڕێوەبەری راگەیاندنی پۆلیسی هەولێر، رایدەگەیەنێت کە بەهیچ شێوەیەک رێگە بە ئەنجامدانی ئەو گردبونەوەیەی ئەمڕۆی شاری هەولێر نادەن کە بڕیارە تێیدا داوا بکرێت ئاوارە عەرەبەکان لە هەولێر دەربکرێن، ئاماژە بەوەش دەکات کە گردبونەوەکە بێ مۆڵەتە و عەرەبەکانی هەولێریش هیچ مەترسییەکیان نییە تا دەربکرێن و شاری هەولێریش زۆر ئارامە.\n- هێزەکانی پێشمەرگە و ئاسایش، لەبەرەی ناوەران لە باکووری مووسڵ، شەوی رابردوو، چوونە ناو گوندەکانی (شێخ مەڕوان و کانی ماران)، کە عەرەبنشینن و لە نزیک هێڵی تەماسی نێوان پێشمەرگە و چەکدارانی داعشداعشن و 62 کەسیان دەستگیرکردووە، کە گومان دەکرێ هاوکاری چەکدارانی داعشیان کردبێت و دەستیان بەسەر 15 پارچە چەکیشدا گرتووە.\n- فڕۆکەخانەی نێودەوڵەتی سلێمانی رایدەگەیەنێت، رووداوەکانی ئەم دواییە هیچ کاریگەرییەکی لەسەر گەشتە ئاسمانیەکان دروست نەکردووە و گەشتی فڕۆکە بازرگانیەگانی نێوان فرۆکەخانه و بەغدای پایتەخت کراونەتەوە.\n- سەرۆکی ویلایەتە یەکگرتووەکانی ئەمریکا رایگەیاند کە وڵاتەکەی بەردەوام دەبێت لە پێشکەشکردنی یارمەتی سەربازی بۆ کوردەکانی عیراق کە لە رووبەڕووبوونەوەدان لەگەل چەکدارانی داعش.\n- داعش پردی خازریان تەقاندەوە کە لەسەر رێگای سەرەکی هەولێر - موسڵموسڵە.\n- لە چەند ناوچەیەکی ئیدارەی ڕاپەڕین، نامەی هەرەشە فڕێدەدرێتە ماڵی خێزانە عەرەبە ئاوارەکانەوە، لایەنی پەیوەندیداریش دەڵێت هەرکەس و گروپێک کاری لەوجۆرە ئەنجامبدات، ڕووبەڕووی لێپرسینەوەی یاسایی دەبێتەوە.\n- لە ئاکامی تەقینەوەی چواربۆمبی چێنراو لە شاری کەرکوککەرکوک (10) کەس برینداری بوون و زیانی ماددیی زۆریشی گەیاند.\n- لەگوندی کەشکوڵی نێوان ناحیەکانی قەرەتەپەو جەلەولاجەلەولا، بەهۆی تەقینەوەی بۆمبی چێنراوەوە پێشمەرگەی دێرین بەناوی (حەمە چاوجوانی کفریکفری) شەهید بوو پاسەوانێکیشی برینداربوو.\n1. 👁 راگەینراوی دەستەی سەربەخۆی مافی مرۆڤی هەرێمی کوردستان لەسەر بڵاو کردنەوەی هەواڵی دەرکردنی ئاوارە و ماڵە عەرەبەکان\n1. 👁 حەمە چاوجوانی کفری\n2. 👁 خەلیل حسکە رەش\n3. 👁 رێباز عەبدولڕەحمان شەریف ئیلنجاغی\n- ئاگرێک لە گوندی (کانی خان)ی سەر بەقەزای پێنجوێن کەوتەوە و بەهۆیەوە زیاتر لە 500 دۆنم پوش و پەڵاش و داری سرووشتی سووتان.\n1. 👁 105 هەزار گەشتیار هاتوونەتە هەرێمی کوردستان\n2. 👁 تەنها لە یەکەم رۆژی جەژندا 56 هەزار کەس سەردانی چاڤی لاندیان کردووە\n3. 👁 هەولێر: 13 کەس بەهۆی رووداوی هاتووچۆ دەبنە قوربانی\n1. 👁 داخستنی سنورەکان بەرووی خەڵکی سوریادا هیچ پاساوێکی نیە!\n- پۆلیسی تورک لە ئەستەمبوڵ 7 کەسی سەربە پکک گرت.\n- وەزیری بەرگریی د.ا رایگەیاند کە وەزیری بەرگریی د.ق کەم ئەزموونە و ئێران بەهیچ جۆرێک پەیوەندیی بەڕووداوەکانی ئێڕاقەوە نییە.\n- هەوڵی کوژرانی عیرفان کەرکوکیی سەرۆکی پارتی گەلی تورکمانی ئێڕاق درا لە کەرکوک، بەڵام هەوڵەکە سەرکەوتوو نەبوو. شایانی باسە ئەوانەی ویستیان نێوبراو بکوژن تورکمانن و یەکێکیان بەبرینداری دەستگیرکراوە.\n- دانیشتنی نوێنەرانی پارتی و یەکێتی لە دبلنی پایتەختی ئیرلەندا بۆ چارەسەرکردنی شەڕی براکوژی، نوێنەرانی یەکێتی: نەوشیروان مستەفا، فوئاد مەعسوم و محەمەد سەعدی پیرە بوون . نوێنەرانی پارتی: د. سامی عەبدولڕەحمان، فازیل مەتنی و فەلەکەدین کاکەیی بوون . ئەم دانیشتنە چارەسەری کیشەکانی نەکرد.\n1. 👁 ئەحمەد فەقێ رەش\n2. 👁 ڕفاندنی ڕووسییەکان و شەڕی خاوێ 10-08-1980\n1. 👁 عومەر ئەحمەد خەیات\n2. 👁 عەبدوڵڵا محەمەد خدر\n3. 👁 موختار ؟\n- کۆچی دوایی هۆزانەوانی کورد، قەدری جان.\n- کۆچی دوایی هۆزانەوان مەزڵووم.\n- ئێران و ئینگلیزەکان رێکەوتننامەیەکیان بەنێوی ئەنگلۆ - ئێرانییەوە مۆرکرد.\n- مۆرکردنی پەیمانی میرنشینە کوردییەکان و سوڵتان سەلیمی تورک، بە یارمەتیی مەلا ئیدریسی بەدلیسی، تورکەکان پاش پازدە ساڵ لەم پەیمانە پەژیوان بوونەوە.


professor بێژەکردن: چۆن professor بە ئینگلیزی, پۆرتووگالی, ئەڵمانی, لاتینی, فلەمی, سامی باکووری, ئیستۆنی, نەرویژی بۆکماڵ, وەنیزی, ئازەرباینجانی, هوڵەندی, کاتالانی, سویدی, ئینتەرلینگوا, ئافریکانس, ئۆکسیتان, دانمارکی بێژە بکەن\nچۆن گۆ دەکرێ professor\nبیستراوە: 297K جار\nprofessor بێژە کردن بە ئینگلیزی [en]\nprofessor گۆکردنی بێژە کردن لەلایەن anakat (مێ لە ویلایەتە یەکگرتووەکانی ئەمریکا)\nprofessor گۆکردنی بێژە کردن لەلایەن JessicaMS (مێ لە ویلایەتە یەکگرتووەکانی ئەمریکا)\nprofessor گۆکردنی بێژە کردن لەلایەن JayTea (مێ لە ویلایەتە یەکگرتووەکانی ئەمریکا)\nprofessor گۆکردنی بێژە کردن لەلایەن JerrySun (نێر لە ویلایەتە یەکگرتووەکانی ئەمریکا)\nprofessor گۆکردنی بێژە کردن لەلایەن deegal (مێ لە ویلایەتە یەکگرتووەکانی ئەمریکا)\nprofessor گۆکردنی بێژە کردن لەلایەن Scrybler (نێر لە ئیرلەند)\nprofessor گۆکردنی بێژە کردن لەلایەن TopQuark (نێر لە بەریتانیا)\nprofessor گۆکردنی بێژە کردن لەلایەن x_WoofyWoo_x (مێ لە بەریتانیا)\nprofessor گۆکردنی بێژە کردن لەلایەن fordum (مێ لە ئوسترالیا)\nprofessor گۆکردنی بێژە کردن لەلایەن Manic_muppet (مێ لە ئوسترالیا)\nprofessor گۆکردنی بێژە کردن لەلایەن ntamadb (نێر لە کەنەدا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە ئینگلیزی\nهاوبەشکردنی بێژەی professor بە ئینگلیزی:\nprofessor نموونە لە دەستەوشەیەک\nThe professor was more lenient towards the undergrads in the class. گۆکردنی بێژە کردن لەلایەن roboleg (نێر لە کەنەدا)\nStultified by the anti-intellectualism of his colleagues, the new professor doubted his own skills . گۆکردنی بێژە کردن لەلایەن beanfoot (مێ لە کەنەدا)\nStultified by the anti-intellectualism of his colleagues, the new professor doubted his own skills . گۆکردنی بێژە کردن لەلایەن steveseymour (نێر لە بەریتانیا)\neducator گۆکردنی educator [en]\npedagogue گۆکردنی pedagogue [en]\nteacher گۆکردنی teacher [en]\ninstructor گۆکردنی instructor [en]\nfellow گۆکردنی fellow [en]\nlecturer گۆکردنی lecturer [en]\negghead گۆکردنی egghead [en]\nintellectual گۆکردنی intellectual [en]\nhighbrow گۆکردنی highbrow [en]\nprofessor بێژە کردن بە پۆرتووگالی [pt]\nprofessor گۆکردنی بێژە کردن لەلایەن ment0r (نێر لە پورتوگال)\nprofessor گۆکردنی بێژە کردن لەلایەن mivla (مێ لە پورتوگال)\nprofessor گۆکردنی بێژە کردن لەلایەن torcato (نێر لە پورتوگال)\nprofessor گۆکردنی بێژە کردن لەلایەن oterosantos (نێر لە پورتوگال)\nprofessor گۆکردنی بێژە کردن لەلایەن reinaldojr (نێر لە بەڕازیل)\nprofessor گۆکردنی بێژە کردن لەلایەن Samyrod (مێ لە بەڕازیل)\nprofessor گۆکردنی بێژە کردن لەلایەن Prii09 (مێ لە بەڕازیل)\nprofessor گۆکردنی بێژە کردن لەلایەن megskae (مێ لە بەڕازیل)\nprofessor گۆکردنی بێژە کردن لەلایەن tramont (نێر لە بەڕازیل)\nprofessor گۆکردنی بێژە کردن لەلایەن ednaa (مێ لە بەڕازیل)\nprofessor گۆکردنی بێژە کردن لەلایەن Sirasp (مێ لە بەڕازیل)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە پۆرتووگالی\nهاوبەشکردنی بێژەی professor بە پۆرتووگالی:\nMeu pai é professor. گۆکردنی بێژە کردن لەلایەن Prii09 (مێ لە بەڕازیل)\nO professor corrige as provas dos alunos گۆکردنی بێژە کردن لەلایەن sanaidich (مێ لە بەڕازیل)\nformador گۆکردنی formador [pt]\npreceptor گۆکردنی preceptor [pt]\ninstrutor گۆکردنی instrutor [pt]\neducador گۆکردنی educador [pt]\npedagogo گۆکردنی pedagogo [pt]\nMestre گۆکردنی Mestre [pt]\ntécnico گۆکردنی técnico [pt]\ntreinador گۆکردنی treinador [pt]\nprofessor بێژە کردن بە ئەڵمانی [de]\nprofessor گۆکردنی بێژە کردن لەلایەن Vortarulo (نێر لە ئەڵمانیا)\nprofessor گۆکردنی بێژە کردن لەلایەن Thonatas (نێر لە ئەڵمانیا)\nprofessor گۆکردنی بێژە کردن لەلایەن laMer (مێ لە ئەڵمانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە ئەڵمانی\nهاوبەشکردنی بێژەی professor بە ئەڵمانی:\nIch freue mich, Ihnen den neuen Professor vorzustellen. گۆکردنی بێژە کردن لەلایەن LittleMissSunshine (مێ لە ئوتریش)\nHerr Professor Huber گۆکردنی بێژە کردن لەلایەن independentgentleman (نێر لە ئەڵمانیا)\nLehrer گۆکردنی Lehrer [de]\nprofessor بێژە کردن بە لاتینی [la]\nprofessor گۆکردنی بێژە کردن لەلایەن Covarrubias (نێر لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە لاتینی\nهاوبەشکردنی بێژەی professor بە لاتینی:\nprofessor بێژە کردن بە فلەمی [vls]\nprofessor گۆکردنی بێژە کردن لەلایەن KoenMohamed (نێر لە بەلژیکا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە فلەمی\nهاوبەشکردنی بێژەی professor بە فلەمی:\nprofessor بێژە کردن بە سامی باکووری [sme]\nprofessor گۆکردنی بێژە کردن لەلایەن mihkkege (نێر لە نۆرویژ)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە سامی باکووری\nهاوبەشکردنی بێژەی professor بە سامی باکووری:\nprofessor بێژە کردن بە ئیستۆنی [et]\nprofessor گۆکردنی بێژە کردن لەلایەن triinu7 (مێ لە ئەستۆنیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە ئیستۆنی\nهاوبەشکردنی بێژەی professor بە ئیستۆنی:\nprofessor بێژە کردن بە نەرویژی بۆکماڵ [no]\nprofessor گۆکردنی بێژە کردن لەلایەن FredrikMH (نێر لە نۆرویژ)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە نەرویژی بۆکماڵ\nهاوبەشکردنی بێژەی professor بە نەرویژی بۆکماڵ:\nprofessor بێژە کردن بە وەنیزی [vec]\nprofessor گۆکردنی بێژە کردن لەلایەن ness1 (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە وەنیزی\nهاوبەشکردنی بێژەی professor بە وەنیزی:\nprofessor بێژە کردن بە ئازەرباینجانی [az]\nprofessor گۆکردنی بێژە کردن لەلایەن sevinc (مێ لە ئازەرباینجان)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە ئازەرباینجانی\nهاوبەشکردنی بێژەی professor بە ئازەرباینجانی:\nprofessor بێژە کردن بە هوڵەندی [nl]\nprofessor گۆکردنی بێژە کردن لەلایەن Stawrberry (مێ لە هۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە هوڵەندی\nهاوبەشکردنی بێژەی professor بە هوڵەندی:\nprofessor بێژە کردن بە کاتالانی [ca]\nprofessor گۆکردنی بێژە کردن لەلایەن jcucurull (نێر لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە کاتالانی\nهاوبەشکردنی بێژەی professor بە کاتالانی:\nprofessor بێژە کردن بە سویدی [sv]\nprofessor گۆکردنی بێژە کردن لەلایەن ret001 (نێر لە سوێد)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە سویدی\nهاوبەشکردنی بێژەی professor بە سویدی:\nprofessor بێژە کردن بە ئینتەرلینگوا [ia]\nprofessor گۆکردنی بێژە کردن لەلایەن torrente (نێر لە سوێد)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە ئینتەرلینگوا\nهاوبەشکردنی بێژەی professor بە ئینتەرلینگوا:\nprofessor بێژە کردن بە ئافریکانس [af]\nprofessor گۆکردنی بێژە کردن لەلایەن olgadp (مێ لە ئەفریقای باشوور)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە ئافریکانس\nهاوبەشکردنی بێژەی professor بە ئافریکانس:\nprofessor بێژە کردن بە ئۆکسیتان [oc]\nprofessor گۆکردنی بێژە کردن لەلایەن fabre (نێر لە فەڕەنسا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە ئۆکسیتان\nهاوبەشکردنی بێژەی professor بە ئۆکسیتان:\nprofessor بێژە کردن بە دانمارکی [da]\nprofessor گۆکردنی بێژە کردن لەلایەن hsaietz (نێر لە دانمارک)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی professor بە دانمارکی\nهاوبەشکردنی بێژەی professor بە دانمارکی:\nداخوازی بێژە کردنی نوێ بێژە کردن بە: ئازەرباینجانی ئافریکانس ئەڵمانی ئۆکسیتان ئیستۆنی ئینتەرلینگوا ئینگلیزی پۆرتووگالی دانمارکی سامی باکووری سویدی فلەمی کاتالانی لاتینی نەرویژی بۆکماڵ هوڵەندی وەنیزی


بەڕێوەبەری گشتیی دەزگای هەواڵگریی بەریتانیا هۆشداری دەدات لە مەترسییەکی گەورە بەهۆی کشانەوەی هێزەکانی ناتۆ، بوونی حکومەتی ئەفغانستان بە دوژمنێکی جیهانی.\nکین مکاڵۆم سەرۆکی ئاژانسی هەواڵگریی بەریتانیا ئەمڕۆ هەینی ڕایگەیاند، کۆنترۆڵکردنی ئەفغانستان لەلایەن تاڵیبانەوە گروپە توندڕەوەکانی دیکە هاندەدات و بوێرییان پێدەدات بۆئەوەی هێرشی گەورە هاوشێوەی ئەلقاعیدە دژی ڕۆژئاوا ئەنجامبدەن.\nبەڕێوەبەری گشتیی ئاژانسی (MI5) ڕاشیگەیاند، وڵاتەکەی ڕوبەڕووی مەترسی گەورە دەبێتەوە دوای ئەوەی هێزەکانی ناتۆ ئەفغانستانیان چۆڵکردووە، دەکرێت ئەفغانستان ببێتە دوژمنێکی نێودەوڵەتی.\nمکاڵۆم لە چاوپێکەوتنێکیدا لەگەڵ کەناڵی BBC وتی، “مەترسییەکانی تیرۆر لە شەو و ڕۆژێکدا گۆرانکاریی بەسەردا نایەت، بەڵکو دەکرێت ببێتە پاڵنەرێک و بوێرییان پێدەدات بۆئەوەی هێرشی توند ئەنجامبدەن”.\nبەریتانیا لە ماوەی دوو دەیەی ڕابردوودا ڕووبەڕووی هێرشی توندی گروپە ئیسلامییەکان بووەتەوە، خوێناویترینیشییان لە 7ی تەمموزی 2005دا بوو لە وێستگەیەکی شەمەندەفەردا.\nبەرپرسەکەی هەواڵگریی بەریتانیا دەڵێت، بەریتانیا لە چوار ساڵی ڕابردوودا ڕووبەڕووی 31 هەوڵی هێرشی تیرۆریستی بووەتەوە، بۆیە دوای 20 ساڵ لە هێرشەکانی 11ی سێپتەمبەر ناتوانین بڵێین بەریتانیا لە ئاسایشێکی زیاتر یان کەمتردایە لە ئێستادا.


محەمەد حاجی ڕەسووڵ پوور سزای بەندکرانی بەسەردا سەپا و دەستبەسەر کرا\n22:02 - 11 December 2021\nهەنگاو: هاووڵاتییەکی خەڵکی بۆکان لە هاوکات لەگەڵ دەستبەسەرکرانی بەکۆمەڵی لاوانی کورد لە زستانی ڕابردوو دەستەبسەر کرابوو، سزای بەندکرانی بە سەردا سەپا و ڕەوانەی بەندیخانە کرا.\nبەگوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، ڕۆژی پێنج شەممە ١٨ی سەرماوەزی ٢٧٢١ (٩ی دێسامبری ٢٠٢١)، محەمەد حاجی ڕەسووڵ پوور هاووڵاتیی خەڵکی بۆکان بە مەبەستی تێپەڕاندنی سزای پێنج مانگ بەندکرانەکەی، خۆی بە بەندیخانەی ناوەندیی ئەو شارە ناساند.\nمحەمەد حاجی ڕەسووڵ پوور ڕۆژی سێشەممە ٣٠ی بەفرانباری ٢٧٢٠ (١٩ی ژانویەی ٢٠٢١) لەلایەن هێزەکانی ئیدارەی ئیتلاعات لە شوێنی کارەکەی (کابینیت سازی) دەستبەسەر و دوای سێ حەوتوو بە دانانی بارمتە و بە شێوەی کاتی ئازاد کرابوو.\nناوبراو دواجار لەلایەن لقی ١٠١ی دادگای تاوانەکانی بۆکان بە سەرۆکایەتی دادوەر پەیمان ڕوستەمی بە تۆمەتی “پڕوپاگەندە دژی حکوومەت لە ڕێگای لایەنگیری لە حیزبی دێموکراتی کوردستانی ئێران” سزای پێنج مانگ بەندکرانی بە سەردا سەپا.\nجێگای ئاماژەیە کە هێزە ئەمنییەکان لە کاتی دەستبەسەر کردنی محەمەد حاجی ڕەسووڵ پوور دەستیان بەسەر مۆبایل، کۆمپیوتەر و کامێرای شوێنی کارەکەیدا گرتبوو.


سوریا بیرۆکه‌ى پێدانى ئۆتۆنۆمى به کورده‌کان ڕه‌ت ده‌کاته‌وه\nبوپه‌ینه شه‌عبانى ڕاوێژکارى ڕاگه‌یاندنى سه‌رۆکى سوریا به‌شار ئه‌سه‌د به توندى بیرۆکه‌ى پێدانى ئۆتۆنۆمى به کورده‌کانى سوریا ڕه‌تکرده‌وه و وتى له‌م جۆره هه‌نگاوه ده‌رگا ده‌کاته‌وه له‌به‌رده‌م دابه‌شبوونى وڵاته‌که‌دا.\nجێى ئاماژه‌یه کورده‌کانى سوریا که زۆرێک له ناوچه‌کانى باکوور و ڕۆژهه‌ڵاتى سوریایان له‌ژێر ده‌ستدایه له‌میانه‌ى گفتوگۆکانى ئه‌مدواییانه‌دا له‌گه‌ڵ ڕوسیا نه‌خشه ڕێگاى خۆیان پێشکه‌ش کرد بۆ گه‌یشتن به ڕێکه‌وتنێک له‌گه‌ڵ ئه‌سه‌ددا.\nکورده‌کان ده‌یانه‌وێت دواى کشانه‌وه‌ى هێزه‌کانى ئه‌مه‌ریکا له سوریا پارێزگارى له‌و ناوچانه بکه‌ن که له‌ژێر ده‌ستیاندایه.\nبه‌ڵام کاتێک پرسیار له ڕاوێژکارى ڕاگه‌یاندنى ئه‌سه‌د کرا سه‌باره‌ت به‌وه‌ى ئایا دیمه‌شق ئاماده‌یه ئۆتۆنۆمى بداته کورده‌کان، بوپه‌ینه به توندى ئه‌و پێشنیاره‌ى ڕه‌ت کرده‌وه.\nبوپه‌ینه له‌نێوه‌ندى کۆنگره‌ى ڕۆژهه‌ڵاتى ناوه‌ڕاستدا له مۆسکۆ وتى " ئۆتۆنۆمى واته دابه‌شبوونى سوریا. هیچ ڕێگه‌یه‌کمان نیه بۆ دابه‌شکردنى سوریا."\nوتیشى " سوریا وڵاتێکه هه‌مووان و هه‌موو خه‌ڵک و سیاسییه‌کان له‌به‌رده‌م یاساى سوریا و ده‌ستوورى سوریادا له خۆده‌گرێت." هه‌روه‌ها کورده‌کانى سوریاى به به‌شێکى به‌نرخ و زۆر گرنگى گه‌لى سوریاى ناودێرکرد.\nنه‌ته‌وه یه‌کگرتووه‌کان: زیاتر له 152 هه‌زار که‌س له‌سوریا به‌هۆى هێرشى ئاسمانیـیه‌وه ئاواره‌بوون


ئایدیا درووستەکانی مرۆڤ، لە کوێوە سەرچاوە دەگرن؟\n(1,859) جار خوێندراوەتەوە\nوەرگێڕانی: زەردەشت نورەدین\nئایدیا درووستەکانی مرۆڤ، لە کوێوە سەرچاوەدەگرن؟ ئایا لە ئاسمانەوە سەرچاوە دەگرن؟نەخێر. ئایا تایبەتمەنديی ناوەکيی مێشکی مرۆڤە و لە خودی مێشکەوە سەرچاوەدەگرن؟دیسان نەخێر. ئایدیا درووستەکانی مرۆڤ تەنیا لە "پراکتیکی کۆمەڵایەتی"ـەوە سەرچاوەدەگرن، واتە لە سێ جۆر پراکتیکی کۆمەڵایەتییەوە؛ ململانێی بەرهەمهێنان، ململانێی چینایەتی و ئەزمونە زانستییەکان. بوونی کۆمەڵایەتيی مرۆڤ، بیر و هزری مرۆڤ ڕەنگڕێژدەکات و شێوەی پێدەبەخشێت. ئەو ئایدیا درووستانەی کە خه‌سڵەتی چینی پێشەنگن، لەگەڵ ئەوەی کە کۆمەڵانی خەڵک وەریانگرت و هەرسیانکرد دەبێتە هێزی ماتریاڵی و مادی بۆ گۆڕینی کۆمەڵگا و جیهان [و ئەمەش گۆڕینی ئایدیایە بۆ هێزی ماتریاڵی و مادی].مرۆڤ بە درێژایی پراکتیکی کۆمەڵایەتی، بەشداردەبێت لە ململانێی جۆراوجۆردا و ئەزمونی فراوان، لە سەرکەوتن و شکستەکانەوە فێردەبێت.\nتا ناکۆتا دیاردەی جیهانی ئۆبێکتیڤ و بەرچاوی دەرەوەی مێشک، لە ڕێگەی پێنج هەستەکەوە (بینین، بیستن، تامکردن، بۆنکردن و بەرکەوتن) لە ناو مێشکدا ڕەنگدەداتەوە کە لەسەرەتادا تەنیا زانینی هەستەکییە [ و سەربە یەقینی هەستەکییە]. لەگەڵ کەڵەکەبوونی بەڕادەی پێویستی ئەو زانیاريیانەی کە لەڕێگەی پێنج هەستەکەوە وەرگیراوە، بازدانێک بەسەر زانینی مرۆڤدا دێت، بەمەش زانینی هەستەکی دەگۆڕێت بۆ زانینی عەقڵی واتە دەگۆڕێت بۆ ئایدیا [ و ئەمەش گۆڕینی هێزی ماتریاڵی و مادییە بۆ ئایدیا]. پرۆسەی زانین بەو جۆرەیە. ئەمە یەکەم ئاستە لە کۆی پرۆسەکانی زانین، واتە ئاستی گۆڕینی مادەی ئۆبێکتیڤ و بەرچاو بۆ ئاگایی سوبێکتیڤ و زەینی، و هەروەها گۆرین لە بوونەوە بۆ ئایدیا. لەم ئاستەدا، ئەوەی کە ئایا ئاگایی یا ئایدیا (وەک تیۆرییەکان، سیاسەتەکان، پلانەکان و پێوەرەکان) یاساکانی جیهانی بەرچاو و ئۆبێکتیڤ بەدرووستی تێیدا ڕەنگیداوەتەوە یان نا هێشتا نەسەلمێنراوە و هەروەها هێشتاش ڕاستی و درووستيی ئایدیا و ئاگایی یەکلانەبۆتەوە. پاشان دووەم ئاستی زانین دەستپێدەکات، واتە گەڕانەوە لە ئاگاییەوە بۆ مادە، لە ئایدیاوە بۆ بوون. لەم پنتەدا مرۆڤەکان زانینی وەدەستهاتوو لە ئاستی یەکەمەوە، لە پراکتیکی کۆمەڵایەتیدا بەکاردەهێنن بۆ ئەوەی بزانن کە تیۆرەکان، سیاسەتەکان، پلانەکان و پێوەرەکان لەگەڵ خوێندنەوە سەرکەوتووەکانی واقیعدا دێتەوەیەک یان نا. بە شێوەیەکی گشتی ئەوەی کە لەگەڵ خوێندنەوە سەرکەوتووەکانی واقیعدا بێتەوە یەک درووستە و ئەوەشی لەگەڵیدا نەیەتەوە یەک ئەوا هەڵەیە. ئەمە بە تایبەتی بۆ ململانێی مرۆڤ لەگەڵ سرووشتدا ڕاستە.\nلە ململانێی کۆمەڵایەتیدا، هەندێجار ڕوودەدات، ئەو هێزانەی کە چینی پێشەنگ دەنوێننەوە و نوێنه‌رايه‌تيى‌ده‌كه‌ن، تووشی شکست دەبن. بەڵام ئەمە لەبەرئەوە نییە کە ئایدیاکانیان هەڵەیە بەڵکو بەهۆی ئەوەوه‌یە کە لەو ململانێيه‌ى تێیدا بەشدارن، باڵانسی هێزیان وەک یەک نییە و هێزە پێشەنگەکان، هێشتا بەئەندازەی هێزە کۆنەخوازەکان بەهێز نین و بەم بۆنەشەوە بەشێوەیەکی کاتی تووشی شکست دەبن. بەڵام دواجار هەر ڕۆژێک بێت هێزە پێشەنگەکان سەردەکەون. پرۆسەی زانین، بەهۆی تاقیبوونەوەوە لە پراکتیکدا، بازدانیکی تری بەسەردا دێت. ئەم بازدانە بەراورد بە بازدانی یەکەم پڕبەهاترە. لەبەرئەوەی بەهۆی بازدانی دووەمەوەیە کە دەتوانین لە ڕاست و درووستيی بازدانی یەکەمی پرۆسەی زانین دڵنیابینەوە. واتە ئەوە دەسەلمێنێت کە، ئایا ئایدیاکان، تیۆرییەکان، سیاسەتەکان، پلانەکان و پێوەرەکان کە بەهۆی ڕەنگدانەوەی جیهانی بەرچاو و ئۆبێکتیڤه‌وه وەدەستهاتووە، هەڵەیە یان درووستە. جگە لەمە ڕێگەیەکی تر بۆ تاقیکردنەوەی حەقیقەت بوونى نییە.\nسەبارەت بە پرۆسەی زانینی جیهان لەلایەن پرۆلیتاریاوە، ئەوەیە کە [ بۆ پرۆلیتاریا ئامانجی زانینی جیهان بریتییە لە] گۆڕینی جیهان. [بەم پێیەش پرۆسەی زانین بۆ پرۆلیتاریا پرۆسەیەکی چالاکە کە لە ڕوانگەی گۆڕینی جیهانەوە سەیری هەموو شت دەکات نەوەک، تەنیا زانینێکی پاسیڤی مەعریفی بێت کە لە ئاستی یەکەمی زانیندا قەتیس ببێت. کەواتە پرۆسەی زانین لە لایەن پرۆلیتاریاوە لە جەوهەردا ئەکتێکی شۆڕشگێڕانە و نوێخوازانەیە و نەفيی پرۆسەی زانینی مەعریفی ڕووت دەکات کە لە جەوهەردا پاسیڤە و هاوکات پرۆسەیەکی کۆنەخوازانەیە.]\nپرۆسەی زانینی درووست، زۆرجار بە دووبارەکردنەوەی جووڵان لە مادەوە بۆ ئاگایی، و پاشان لە ئاگاییەوە بۆ مادە وەدەستدێت؛ واتە جووڵان لە پراکتیکەوە بۆ زانین و لە زانینەوە دیسان بۆ پراکتیک و ئەمەش تیۆری زانین یان ئه‌پيستمۆلۆژیای مارکسی وئه‌پيستمۆلۆژیای ماتریاڵیزمی دیالەکتیکییە. [ دەشێت ئه‌پيستمۆلۆژیای مارکسی کە شۆڕشگێڕانە و نوێخوازانەیە لەم فۆرموڵەدا کورت‌کەینەوە؛ "پراکتیک – تیۆر– پراکتیک". لەم فۆرموڵەدا بە تەنیا زانینی جیهان کافی نییە، بە دوو هۆکار؛ یەک،زانینی ڕووت شەرعیەتدانە بە جیهانی چینایەتی و مێژووی چەوساندنەوە، لەبەرئەوەی تەنیا جیهان دەناسێت و ئەو جیهانەش کە دەیناسێت جیهانی کۆنی چینایەتییە و هەوڵیش نادات بەشداريی پراکتیکی گۆڕانی جیهان بكات، بۆیە بەو شێوەیە جیهان دەهێڵێتەوە. دوو، زانین ئەگەر پراکتیکی نەکرێتەوە و نەچێتە خزمەتی کۆمەڵانی خەڵکەوە ئەوا لە دەستی نوخبەدا دەمێنێتەوە و ئەميش دەبێتە سەرچاوەی پەیدابوونی چینایەتی کە چینایەتیش بنەڕەتی چەوساندنەوەیە].\nلەناو هاوڕێکانماندا، زۆریک هەن کە هێشتا ئاگایان لەم بنەما تیۆرییانەی زانین نییە. ئەگەر پرسیاريان لێ‌بکەن کە ئایدیا، بۆچوون، سیاسەت، میتۆد، پلان، ئەرگومێنت، تێبینییە ناکۆتاکان و وتارە دوورودرێژەکانیان لە کوێوە سەرچاوەدەگرێت، ئەوا سەریان دەسوڕمێت و وه‌ڵام نادەنەوە. بۆ ئەوان گۆڕینی مادە بۆ ئاگایی، و ئاگایی بۆ مادە شتێکە کە لێى‌تێناگەن، سەرەڕای ئەوەی بازدانێکی لەو جۆرە لە ژیانی ڕۆژانەدا زۆر دووبارەدەبێتەوە. بەم بۆنەوە دەبێت ئێمە هاورێکانمان ئاشنای ئه‌پيستمۆلۆژیای ماتریاڵیزمی دیالەکتیکی بکەین بۆ ئەوەی بەدرووستی بیربکەنەوە، بتوانن لێکۆڵینەوە و خوێندنەوە بکەن. ئەزمونەکانی خۆیان کۆبکەنەوە و سودی لێ ببینن و بەسەر کۆسپەکاندا سەرکەون و کەمتر توشی هەڵە ببن، و کاری خۆیان بە باشترین شێوە ئەنجام بدەن، و هەموو وزەی خۆیان لە خەباتدا بەکاربێنن. وڵاتێکی سۆسیالیستيی گەورە و بەهێز بنیات‌بنێن، و بۆ ئەنجامدانی ئەرکی مەزن و حەتميی ئەنتەرناسیۆنالیستی، واتە بۆ هاوکاربوون و هاوخەباتبوونی کۆمەڵانی ستەمدیدە و چەوساوەی جیهان ئامادەبن.\n- لێرەدا ماوتسی تۆنگ ئاماژە بە تیۆری زانین یان ئه‌پيستمۆلۆژیای ئوستورەیی و ئاینی دەکات کە پێی وایە مرۆڤ زانینی خۆی لە خوداکانەوە وەردەگرێت. لەم شێوەدا پێشوەختە زانینی موتڵەق دەربارەی هەموو شت لای خودا ئامادەیە و خوداش بە گوێرەی توانای مرۆڤ زانینی پێدەبەخشێت؛ وەک چۆن لە قورئاندا هاتووە کە خودا هەموو ناوەکانی فێری ئادەم، وەک یەکەم مرۆڤ، کردووە.\n- لای عه‌قڵگه‌راكان(rationalists) زانین تایبەتمەنديی ناوەکی خودی زه‌ين يان مێشکە و تاکە ڕێگەی باوەرپێکراوی گەشتن بە حەقیقەت تەنیا بیرکردنەوەی عەقڵانییە کە ئەمەش ناکۆکە لەگەڵ ئه‌پيستمۆلۆژیای مارکسییدا و لێرەدا ماو ڕەتیدەکاتەوە.\n- "پراکتیک" یان "کردار" بەمانای بەشداريی ئاگامەند و ئاراستەداری مرۆڤ دێت لە واقیعدا، بە مەبەستی گۆرین یان بەشداربوون لە پرۆسەی گۆریندا.\n2. ايده های صحيح انسان ازکجا سرچشمه می گيرند؟، اثرحاضر بخشی از "قرار کميته مرکزی حزب کمونيست چين درباره مسايل کار روستائی درحال حاضر(لايحه(می باشد. مه 1963


فریای دکتۆر کەمال مەزهەر بکەون\nمێژوونووسی كورد د. كەمال مەزهەر، كە ئێستا نەخۆشە و بۆ چارەسەر لە دەرەوەی وڵاتە، بە گوتەی مەلا بەختیار، باری دارایی زۆر خراپە و داوا لە حكومەتی هەرێمی كوردستان دەكات بچن بە هانایەوە.\nمەلا بەختیار، بەرپرسی دەستەی كارگێڕی مەكتەبی سیاسی یەكێتی نیشتمانی كوردستان، رۆژی هەینی 15-11 -2019لە میانەی مەراسیمی چلەی پڕۆفیسۆر عیزەدین مستەفا رەسوول، كە لە هۆتێل گراند میلینیۆمی شاری سلێمانی بەڕێوەچوو، گوتارێكی پێشكێشكرد، لە كۆتایی گوتارەكەی، مەلا بەختیار باسی تەندروستی و دۆخی دارایی مێژوونووسی كورد د.كەمال مەزهەری كرد، كە بە گوتەی ئەو بارودۆخی دارایی زۆر خراپە و "بە هەزار حاڵ پارەی چارەسەری نەخۆشخانە و دەرمانی دابین دەكرێت".\nمەلا بەختیار ئەوەشی خستەڕوو، ئێستا ئەو مێژوونووسەی كورد توانای قسەكردنی نەماوە و داوا لە بەرپرسانی حكومەتی هەرێمی كوردستان دەكات: "بچن بە هانایەوە چونكە ئەگەر د.كەمال مەزهەر بەو دۆخەوە كۆچی دوایی بكات، هەموومان شەرمەزار دەبین".\nدکتۆر کەمال مەزھەر ئەحمەد کێیە ؟\n- لە ساڵی 1937 لە گوندی ئاغجەلەری سەر بە شاری کەرکووک لەدایکبووە.\n- لە ساڵی 1959 لە زانکۆی بەغدا کارناسیی مێژووی وەرگرت و چوو بۆ یەکێتیی سۆڤیەت\n- لە سۆڤیەتدا لە ساڵی 1969ی زایینی لە ئینستیتۆتی رۆژھەڵاتناسیی ئەکادیمیای زانستەکانی سۆڤیەت دکتۆرای زانستەکانی وەرگرت.\n- لە ساڵی 1981 بە پایەی مامۆستایی لە مێژوو گەیشت.\n- لە ساڵانی 1971 تاوەکو 1975ی چووە بۆ عێراق و سکرتێر و ھاوکاری سەرۆک بووە لە پرسەکانی زانستی لە فەرھەنگستانی کوردی بەغدا بوو.\n- لە زانکۆی بەغدا لە ئینستیتۆتی گەلانی رۆژھەڵاتی نزیک و ناوین لە باکوور، ئینستیتۆتی باڵای لێکۆڵینەوەکانی نەتەوەیی و سۆسیالیستیی زانکۆی موستەنسەریە و ھەروەھا ئەنستیتۆتی لێکۆڵینەکانی عەرەبی وانەی داوە.\n- ئەندامی یەکێتیی نووسەرەکانی کورد و ئینستیتۆتی کوردە لە پاریس.\nکۆی سه‌ردان: 20285829


به‌هۆی هێرشكردنه سه‌ر نه‌خۆشخانه‌باوك و برایه‌كی منداڵه كۆچكردوه‌كه‌ی كفری زیندانی ده‌كرێن\nبه‌هۆی هێرشكردنه سه‌ر نه‌خۆشخانه\nباوك و برایه‌كی منداڵه كۆچكردوه‌كه‌ی كفری زیندانی ده‌كرێن\nباوك و برای منداڵێكی كۆچكردوو ده‌ستگیرده‌كرێن، له‌سه‌ر دۆسیه‌ی هێرشكردنه سه‌ر نه‌خۆشخانه‌ی كفری، ئه‌وه‌ش دوای گیانله‌ده‌ستدانی كوڕه‌كه‌یان.\nكه‌سوكاری محه‌مه‌د نه‌ژادی ته‌مه‌ن 9 ساڵان، له حوزه‌یرانی 2020دا، هه‌ڵیانكوتایه سه‌ر نه‌خۆشخانه‌ی كفری چونکە لەو باوەڕه‌دابون به‌هۆی مانگرتنی كارمه‌ندانی ته‌ندروستی، نه‌بونی چاره‌سه‌ری پێویست و به‌ده‌مه‌وه‌نه‌هاتنی نه‌خۆشه‌كه‌یانه‌وه، كوڕه‌كه‌یان گیانیله‌ده‌ستدا.\nشێرزاد بابان مه‌جید، مامی منداڵه كۆچكردوه‌كه به (كه‌ركوك ناو)ی وت "باوك و برایه‌كی محه‌مه‌د ئه‌مڕۆ سێشه‌ممه 21ی ته‌مموز ده‌ستگیركران و له زیندانن".\nئه‌وه‌شی رونكرده‌وه برا و برازاكه‌ی خۆیان راده‌ستكردوه، به ئامانجی ئه‌وه‌ی دۆسیه‌كه یه‌كلابكرێته‌وه، چونكه چه‌ند هه‌فته‌یه‌كه پۆلیس هه‌وڵی ده‌ستگیركردنیان ده‌دات.\nده‌ستگیركردنی باوك و برای منداڵه‌كه به‌هۆی سكاڵای به‌رێوه‌به‌ر و لێپرسراوانی نه‌خۆشخانه‌ی كفرییه‌وه بووه.\nئێمه‌ش سكاڵامان تۆماركرد به‌ڵام كه‌س گوێی لێنه‌گرتین\n"پاسه‌وانه‌كانی نه‌خۆشخانه وتویانه لێیاندراوه، به‌ڵام ئه‌وه راست نییه و ئێمه هێرشمان نه‌كردۆته سه‌ر هیچ كه‌سێك" به‌وته‌ی مامی منداڵه‌كه.\nشێرزاد بابان وتی "ئێمە ئەوكات سكاڵامان تۆماركرد، به‌هۆی گیانله‌ده‌ستدانی محه‌مه‌ده‌وه، به‌ڵام كه‌س گوێی لێنه‌گرتین".\nئیداره‌ی كفری به هه‌ماهه‌نگی لایه‌نی ئه‌منی ئه‌وكات لیژنه‌یه‌كی لێكۆڵینه‌وه‌ی پێكهێنا.\nپه‌یامنێری (كه‌ركوك ناو) په‌یوه‌ندی به لێپرسراوانی ئه‌منی، ئیداره‌ی كفری و گه‌رمیانه‌وه كرد به‌ڵام ئاماده‌نه‌بون لێدوان بده‌ن.\nئه‌و منداڵه له 10ی حوزه‌یراندا له‌ناکاو توشی ئازاری گورچیله بوو، دوای بینینی له‌لایه‌ن چه‌ند پزیشكێك و وه‌رگرتنی چاره‌سه‌ره‌وه، بارودۆخی خراپتر بوو تا دوجار ره‌وانه‌ی نه‌خۆشخانه‌ی كفری كرا، به‌ڵام به‌هۆی مانگرتنه‌وه ناچار برایه كه‌لار و 15ی حوزه‌یران له‌وێ گیانیله‌ده‌ستدا.\nئه‌وكات به‌شێك له پزیشك و كارمه‌ندانی ته‌ندروستی له كفری به‌هۆی دواكه‌وتنی موچه‌كانیانه‌وه مانیانگرتبوو.\nمامی منداڵه‌كه ده‌ڵێت "به عه‌شیره‌ت و هه‌موو كه‌سوكاره‌وه ئاماده‌بوین ئه‌مڕۆ (سێشه‌ممه) خۆپیشاندان بكه‌ین دژی ئه‌و ناهه‌قییه‌ی به‌رانبه‌ر باوك و برای محه‌مه‌د كراوه به‌ڵام به‌ڵێنیانداوه ئازادیان بكه‌ن بۆیه بێده‌نگ بوین".\nشێرزاد بابان پێیوایه دۆسیه‌كه به سیاسی كراوه، چونكه لایه‌نگری حزبێكی سیاسین و رونیشیكرده‌وه، ته‌نیا به ئازادكردنی باوكی منداڵه‌كه قایل نابن و ده‌بێت براكه‌یشی كه ته‌مه‌نی 21 ساڵه ئازاد بكرێت.\nبه‌پێی ژماره‌یه‌ك وێنه و گرته‌ی ڤیدیۆیی؛ باڵه‌خانه و كه‌ره‌سته‌ی پزیشكی ناو نه‌خۆخشخانه‌ی كفری زیانی زۆریان به‌ركه‌وتووه به‌هۆی هێرشی كه‌سوكاری منداڵه‌كه‌وه.\n"له‌م گه‌رمیانه‌دا هیچ لایه‌ن و كه‌سێك پشتگیری نه‌كردین، مافمان بۆ نه‌گه‌ڕایه‌وه، به‌ڵام دۆسیه‌ی دوو كورسی شكاو ده‌جوڵێنن" شێرزاد وای وت، كه خۆیشی له‌سه‌ر ئه‌و روداوه فه‌رمانی ده‌ستگیركردنی هه‌یه و خۆی راده‌ست نه‌كردووه.


ئایا تووش بوون بەهۆی چاو پیسیەوە ڕاستە؟ وە ئەگەر تووش بوم چۆن بتوانم چارەسەری بكەم ؟: ماڵپەڕی وەڵامەکان\nسيحر و جادووئایا تووش بوون بەهۆی چاو پیسیەوە ڕاستە؟ وە ئەگەر تووش بوم چۆن بتوانم چارەسەری بكەم ؟\nئایا تووش بوون بەهۆی چاو پیسیەوە ڕاستە؟ وە ئەگەر تووش بوم چۆن بتوانم چارەسەری بكەم ؟\nتووش بوون بە هۆی چاوەوە ڕاستیەكە كە قورئان وسوننەت ئاماژەی بۆ دەكات ، وەكو ئەم ئایەتە: ( وَإِنْ يَكَادُ الَّذِينَ كَفَرُوا لَيُزْلِقُونَكَ بِأَبْصَارِهِمْ لَمَّا سَمِعُوا الذِّكْرَ). هەندێك لە زاناین پێیان وایە مەبەست لێی چاوە .\nوە دیسان ئەم ئایەتە: (وَمِنْ شَرِّ حَاسِدٍ إِذَا حَسَدَ ) زۆرێك لە زانایان بۆچونیان وایە كە مەبەست پێی چاوە .\nوەلە فەرموودەشدا فقد ثبت ذلك عن النبي ﷺ حينما قال: " العين حق ولو سبق القدر شيء لسبقته العين " ئەمەش دەقێكی ڕاشكاوە لەو بارەیەوە پاشان واقع شاهێدە لەسەر هەبوونی كاریگەری چاو كە پێویست ناكات لێرەدا هەموویان باس بكەین بەڵكو ئەوە زانراو و بەناوبانگە لای خەڵكی ، دوو جۆر چارەسەرو خۆپاراستنیش هەیە بۆ ئەو مەبەستە:\nیەكەمیان : (وقایة دافعة) كە بریتیە لەوەی مرۆڤ ویردو زیكرەكان بەكاربهێنێت وەكو ئایەتی كورسی كە پێغەمبەر دەفەرموێت: علیه الصلاە والسلام " من قرأها في ليلة لم يزل عليه مِنْ اللَّهِ حَافِظٌ وَلا يَقْرَبَه شَيْطَانٌ حَتَّى يصْبِحَ "\nوە هەروەها هەوڵ بدات بەشێوەیەك دەرنەكەوێت بەبەرچاوی ئەو كەسەی كە گومانی لێ دەكرێت نەوەك كاریگەری بینینەكەی جێ بهێلێت لەسەری .\nدووەمیان بریتیە لە (وقایة الرافعة) ئەمەش بریتیە لە فەرمان کردن بە کەسی چاوپیس كە خۆی بشوات یان دەستنوێژ بشوات وپاشان ئاوەكە بكرێت بەسەرو پشتی تووشبوودا بە ویستی خواى گەورە كاریگەریەكەی لەسەر لادەچێت.\nالشیخ محمد بن صالح العثیمین – فتاوی نور علی الدرب\nبەکار هێنانی جن لە چارەسەر کردنى نەخۆشی حەسودی و چاوپیسى چیە؟ چۆن خۆمان لە کەسانى حەسوود و چاوپیس بپارێزین؟ حوكمی چارە سەر کردن بە (التنويم المغناطيسي) چاوپیسی چارەسەر و خۆپارێزێ چارەسەری دڵ توندی\nسەردان: ٢,٢٠٠ بەش: سيحر و جادوو\nپرسیاری دواتر ئایا كەنیزەك چییه لە ئیسلامدا ؟ ئایا دەتوانیت مەنی لە كەنیزەك یان لە خێزانی خۆت بێنیتەوە ؟پرسیاری پێشترئایا دروستە قورئان لە ژێر سەرینی منداڵ دابنرێت و دوعا و كاغەزی نووسراو بە ملیدا هەڵواسرێت؟